Tulosta sivu - Retro-vaunun remontti aluillaan\nTekniikkakeskustelut => Matkailuvaunut => Projektit => Aiheen aloitti: RautaRisto - 7.11.2020 kello on 10:02\nOtsikko: Retro-vaunun remontti aluillaan\nKirjoitti: RautaRisto - 7.11.2020 kello on 10:02\nNyt on mielenkiintoiset ajat edessä, kun aloitettiin vastikään vuosimallia -87 olevan Piccolon uudistaminen "tähän päivään". Ainakin tavoite on sellainen, että keväällä vaunumme on valmiina kalareissuillemme. Tavoite on tosiaan tehdä vaunusta vain kesäkäyttöinen, koska alkuperäiset eristyksetkään eivät ole kovin pakkasia kestävät. Kaikki tähän projektiin liittyvät työtavat purkuineen ja uusien rakenteiden tekemisineen ovat uutta, mutta hyvin haastavaa ja kiinnostavaa. Tässäpä tullaankin itse asian ytimeen. Olen seuraillut syksyn aikana keskusteluja, liittyen eri aiheisiin näistä remonttihommista. Olen joutunut toteamaan, että kaikkea en osaa ja siinä näyttää tulevan todella tärkeään rooliin alan harrastajat ja asiantuntijat, useat vuosikymmenien kokemuksella. Niinpä otin härkää sarvista ja rekisteröidyin "porukkaan" mukaan. Tulen varmaan kysymään hyviä neuvojanne moneen otteeseen remonttimme edistyessä. Toisaalta lupaan jakaa omia kokemuksiamme (rakas vaimoni ja minä), sitä mukaa kun niitä syntyy. Ajattelin jopa aloittaa oman blokin pitämistä, mutta... Oikeastaan ensimmäinen kysymys kuuluu, onko muilla kokemuksia perinteisen finnfoam-eristeen korvaamisesta ns. märkätilalevyllä. Tämä materiaalihan on itseasiassa sisäosaltaan finnfoamia, mutta molemmilla ulkopinnoilla sementtilaasti/lasikuitupinnoite, joka jäykistää levyn . Teimme retroon uuden etuseinän tällä materiaalilla. Liimaukset tehtiin Sikaflex 221 massalla ja Kiillon XPU:lla. Mielestämme onnistuimme hyvin. Nyt on etuseinän vanerointi seuraavana.\nOtsikko: Vs: Retro-vaunun remontti aluillaan\nKirjoitti: jamseil - 7.11.2020 kello on 13:40\nMiksi märkätilalevy jos pintaan tulee vielä vaneri?\nTuohan maksaa ja painaa monin kertaisesti finnfoamiin nähden.\nOnhan se toki pelkiltään jäykempää, mutta kun levy liimataan alumiinin ja vanerin väliin 2k uretaanilla niin ei ehkä enää merkittävää hyötyä.\nKirjoitti: RautaRisto - 7.11.2020 kello on 15:58\nKun kysyeessä oli vain vaunun etuosa lev. noin 2 m ja korkeus noin 1,5 m, niin en lähtenyt vertaamaan levyjen hintaa vaan muut seikat vaikutti valintaan. Kaikki runkopuut olivat pehmenneet purkukuntoon. Ainoastaan seinän ja katon nurkkalistat olivat kovaa puuta. Päätin jättää uudet mahdollisesti lahoavat runkopuut kokonaan pois ja tehdä koko seinä ko. levyllä. Harkitsin, että jäykkyys riittää ja ei varmasti seinä vety enää. ikkunasalvat ym. saan kyllä laitettua. Nyt seinä on vanerointia varten valmis ja on tosiaan riittävän jäykkä ja jäykkyys vielä paranee, kun kaasupullokotelon runkokehikko tulee seinää vasten. Hintaa seinän levyille tuli 64 e.\nKirjoitti: Haapaniemen Paroni - 7.11.2020 kello on 15:59\nKuvat ois ok Thumb\nKirjoitti: RautaRisto - 7.11.2020 kello on 16:10\nLaitan kuvia heti kunhan pääsen tässä foorumin keskusteluhommassa kunnolla alkuun. Niinkuin tuossa omassa profiilissani on mottona "Tietä käyden tien on vanki- vapaa on vain umpihanki", niin usein tekee mieli kokeilla jotain omaa ratkaisua. Ei varmaan aina ole se paras ratkaisu. Mutta tässä projektissa ei tipahda korkealta, on sen verran halpa tuo remontin kohde. Thumb\nKirjoitti: jamseil - 7.11.2020 kello on 23:06\nLainaus käyttäjältä: ***** RautaRisto - 7.11.2020 kello on 15:58\nKaikki runkopuut olivat pehmenneet purkukuntoon. Ainoastaan seinän ja katon nurkkalistat olivat kovaa puuta. Päätin jättää uudet mahdollisesti lahoavat runkopuut kokonaan pois ja tehdä koko seinä ko. levyllä. Harkitsin, että jäykkyys riittää ja ei varmasti seinä vety enää. ikkunasalvat ym. saan kyllä laitettua.\nNyt ymmärrän tuon levyvalinnan, kun jätit runkopuut pois. Thumb\nLaita ensikerralla 2k uretaaniliimalla, sillä ne liimaa tehtaalla ja korjaamossa. 1k:lla kovettuminen ilmankosteuden läpäisemättömien levyjen välissä hidasta ja epävarmaa koska reunat kovettuu ekana. Levyn kastelu tietysti auttaa tuohon, mutta miten se vaikuttaa tartuntaan...\nKirjoitti: RautaRisto - 8.11.2020 kello on 09:34\nTässä muutamia kuvia etuseinästä\nTässä valmiiksi märkätilalevyllä (Bauhaus: Tycroc 20 mm, 600 x 2600, 31,90E/levy)tehty seinä Seinä koostui kolmesta vaakaosasta+ molemmissa ylänurkissa pienistä osista. Liimaus suoritettiin kolmessa vaiheessa. Jokainen liimaus kuivui noin vuorokauden tuettuna laudoilla pikavingojen avulla. Liimana käytettiin Kiillon XPUtä ja Sikaflexin 221. Kaasupullokotelo edessä pienennetään, jolloin saadaan vaunun etuosaan tehtäville sängyille enemmän tilaa.\nToivottavasti kuvat ja tekstit on ymmärrettäviä. Tämä on nimittäin ensimmäinen kuvin varustettu "raportti" alkaneesta projektistamme. Toivon vielä kommentteja tulevaan vanerin liimaukseen hyviä neuvoja Teiltä joilla on kokemusta asiasta. Lähinnä millä liimalla/ massalla, mitä otettava huomioon jne.\nKirjoitti: Yrjö - 8.11.2020 kello on 10:16\nOletko lukenut täällä olevia monia projekteja?\nEt varmaankaan kirjautuneena?\nElen käyttäisi aiemmin kokeilemaani?\nKokeilisin ehkä uretaanivaahtoliima a, tosin käyttöön sopivia hyviä liimoja on varmaankin paljon? Parasta vaikea määritellä, tulos riippuu paljolti liimaajasta.\nKirjoitti: Haapaniemen Paroni - 8.11.2020 kello on 10:17\nSiistin näköstä jälkeä Thumb\nKirjoitti: RautaRisto - 26.11.2020 kello on 17:53\nNyt on keula saatu vaneroitua, sopivasti saatiin tehtyä ennen kylmempien ilmojen tuloa. Nyt pysyy mukavasti lämmöt sisällä. Täytyy ihmetellä, miten 33 vuotta vanha vaunu on säilynyt noin kuivana. Päästään seinien valmisteluun maalausta varten. Tarkoitus on maalata katto ja seinät. Pohjamaaliksi valittiin Tikkurilan Otex Akva. ja sitten pari kertaa Tikkurilan Lujaa pintaan. Ajatukset pyörii jo kovasti jääkaapin ja lämmittimen valinnoissa. Lämmittimeksi olemme ajatelleet Truman S2200 mallia. Mutta jääkaapin valinta näyttää olevan hankalampi valinta. Olen lueskellut noita keskusteluja täällä foorumilla ja vaikuttaa, että kaikilla merkeillä on ongelmansa. Paljon on puhetta mm. jäähtymisongelmista . Meillä on tarkoitus vaihtaa laitteiden paikkoja. Eli jääkaappi tulee lämmittimen vanhalle paikalle, mutta ylemmäksi kuin normaalisti. Ei enää vanhan polvet anna myöten kontata lattialla, niinkuin piti vanhaan kaappiin katsoessa. Ajatuksena on hyödyntää lämmittimen lattiassa olevaa raitisilma-aukkoa, josta johdan putkella ilman jääkaapin alaosaan. Samoin pakokaasun ajattelin ohjata vanhaan lämmittimen pakoputkeen. Mutta sitten tuo syntyvän lämpimän ilman pois johtaminen askarruttaa. Nyt vaunu on koko talven katoksessa niin lähellä seinää, etten pääse tekemään seinään aukkoa, joten ajattelin ensi vaiheessa laittaa kokeeksi ensi kesän ensimmäisille kalareissuille ainoastaan lämpimän ilman pois johtamisen kaapin yläosasta vaunun sisätilaan. Aika sitten näyttää, riittääkö tällainen, vai pitääkö sitten tehdä aukko seinään tai laittaa heti alkuunsa puhallin. Lukisin mielelläni kommentteja ja neuvoja Teiltä kokeneilta kaikista kirjoitukseeni ja suunnitelmiini liittyen. Laitan muutamia kuvia, miltä vaunun keulaosa nyt näyttää.https://karavaanari.org/Smileys/SoLoSMiLeYS1/thumb22.gif\nJotain hyötyä on kapeasta vaunusta, saa koko leveänä vaneroitua\nKaasupullokoteloa pienennettiin ja aukon reunaan laitettiin rst-u-lista, johon tiivistekkin vielä passasi hyvin.\nKoteloa pienennetään molemmille sivuseinille tulevien sänkyjen vuoksi, saadaan riittävästi leveyttä sängyn päätyyn asti.\nUlkopuolella lista on niin leveä, että peittää tycrocilla pienennetyn aukon reunat.\nTähän aukon kohdalle tehdään Tycrocista + rimoista kotelo, joka sitten vaneroidaan\nKirjoitti: tsahkali - 26.11.2020 kello on 19:34\nOletko miettinyt Kompurakaappia?\nKirjoitti: RautaRisto - 26.11.2020 kello on 20:21\nEn ole, koska koko kaappiasiassa olen noviisi. Ei ole näistä muuta kokemusta, kuin yhden asuntoauton omistajana. Silloin kaappi pelasi ja muuten en ole ollut näiden kanssa tekemisissä. Nyt vain arveluttaa... Olen seuraillut käytettyjen kaappien markkinoita, mutta nyt on alkanut tuntumaan siltä, että taitaa olla viisainta ostaa uusi kaappi, jolloin kaapin toiminnan olettaisi olevan varmempaa, toki huoltoa ne vaatii uudetkin kaapit. Ihmettelen kyllä, kun muistelen sitä omaa auton kaappia, joka ihme kyllä toimi häiriöittä 11 vuotta ja kertaakaan ei nuohottu tai tehty muutakaan huoltoa. Eikös nuo uudet autoihin ja vaunuihin laitettavat kaapit ole poikkeuksetta absortiokaappeja?\nLukisin mielelläni lisää hyviä kommentteja ja vinkkejä hyvän luotettavan kaapin hankintaan. Thumb Thumb\nKirjoitti: tsahkali - 26.11.2020 kello on 22:08\nLainaus käyttäjältä: ***** RautaRisto - 26.11.2020 kello on 20:21\nEikös nuo uudet autoihin ja vaunuihin laitettavat kaapit ole poikkeuksetta absortiokaappeja?\nEi enää tänä päivänä, kohta varmaan ei ollenkaan.\nKirjoitti: RautaRisto - 27.11.2020 kello on 07:10\nSiis, tarkoititko, että absortiokaappeja ei ole tulevaisuudessa ollenkaan käytössä?\nKirjoitti: jamseil - 27.11.2020 kello on 10:13\nTämmöiset erot tuli ekana mieleen. Eiköhän ne ole nuo molempien ekat +, jotka sanelee kumman valitset.\n+8-10 kertaa parempi hyötysuhde\n-Vaatii ulkoista virtaa pidemmissä leiriytymisissä. Panelit, polttokenno tai agregaatti.\n+Toimii myös kaasulla\n+Yksinkertainen tekniikka, ei liikkuvia osia. Mahdollisesti halvempi ja kestävämpi?\n-Kaasukäytössä vaatii puhdistusta\nKirjoitti: tsahkali - 27.11.2020 kello on 10:36\nLainaus käyttäjältä: ***** jamseil - 27.11.2020 kello on 10:13\nKirjoitti: 99 - 27.11.2020 kello on 11:04\nLainaus käyttäjältä: ***** tsahkali - 27.11.2020 kello on 10:36\nÄänekkäämpi kuin absortiokaappi.\nKirjoitti: tsahkali - 27.11.2020 kello on 11:33\nLainaus käyttäjältä: ***** 99 - 27.11.2020 kello on 11:04\nNo, himpun verran.\nNekin, jotka väittävät Trumaa äänekkääksi, eivät taatusti häiriinny.\nKirjoitti: jamseil - 27.11.2020 kello on 14:27\nMinusta pitää. ;D\nMitä kukin pitää äänekkäänä, mihin on tottunut ja mikä häiritsee.\nKotona olen tottunut että makuuhuoneessa on hiljaista, ei ole kohinaa ja kompuran päkätystä.\nKesällä yövyin autossa jossa Truma kohisi minimillä ja kompurakaappi päkätti metrin päässä, kyllä häiritsi. Laitos ei olut uusi, joten en osaa sanoa häiritsisikö uusi kompurakaappi.\nEn erityisemmin pidä hotellien ja laivojen ilmanvaihdon kohinastakaan, monesti noissa ei pysty puhallin nopeutta edes säätämään.\nKirjoitti: RautaRisto - 27.11.2020 kello on 15:12\nKiitos hyvistä kommenteista Thumb\nKyllä se meillä näyttää kallistuvan tuohon absortiokaappiin. Vaikkakin on hyötysuhteeltaan todella huono verrattuna kompuraan, mutta meidän käytöllä se ei merkkaa niin paljoa, että se vaikuttaisi valintaan.\nVaunun käyttö on tosiaan muutama reissu kesällä Lappiin ja Norjaan kalaan. Tuommoseen pieneen retroon ei kannata lähteä hankkimaan akkukapasiteettia lisää, eikä paneelisysteemeitä.\nTosi hyviä neuvoja sain Teiltä Thumb\nRaportoin myöhemmin, mihin ollaan päädytty kaapin hankinnassa.\nKirjoitti: mike - 27.11.2020 kello on 15:23\nEi tuollainen arkkumallinenkaan varmaan olis huonompi vaihtoehto!\nKirjoitti: tsahkali - 27.11.2020 kello on 15:58\nLainaus käyttäjältä: ***** jamseil - 27.11.2020 kello on 14:27\nKesällä yövyin autossa jossa Truma kohisi minimillä ja kompurakaappi päkätti metrin päässä, kyllä häiritsi.\nTänne ylöskin tulee aina kesällä turisteja, jotka sanoo,jotta ei voi nukkua, kun on niin valoisaa.\nOlen koittanut sanoa, jotta laita silmät kiinni. :D\nNykyiset kaapit on niin hiljaisia, että jos sellainen häiritsee, on paras pysyäkin kotona.\nLämmitin on sitten vähän sama kun se keskiyön aurinko....\nPahinta on kuitenkin turha meuhkaaminen kovasta äänestä, sellainen yleensä luo turhia ennakkoluuloja.\nKirjoitti: RautaRisto - 4.12.2020 kello on 17:25\nJääkaapin valinta ratkesi niin, että laitetaan vanha alkuperäinen kaappi takaisin, mutta eri paikkaan. Ilmanottoa ja pakokaasun ja muodostuvan lämmön pois johtamista olen suunnitellut. Ilmanotto hoituu lattiasta aukosta, joka aiemmin on toiminut Truman ilmanottoaukkona. Vedän taipuisan terässpiraalilla vahvistetun letkun tai kaksi kaapin alle. Kaappi tulee lattiasta noin puoli metriä ylös, ettei tarvitse kontata lattialla availlessa kaappia. Letkuihin pitää kuitenkin tehdä jonkinlaiset sulkuläpät ajon aikaiselle kaapin käytölle, ettei pöly tunkeudu letkuun. Ja vastaavasti laittaa jonkinlainen ilmanottokanava vaunun sisätilasta kaapille. Poiston ajattelin toteuttaa, aluksi ainakin käyttäen hyväksi Truman pakoputkea. Hyvän koteloinninhan tämä vaatii. Jos ei tunnu toimivan, lisään sitten pienen puhaltimen putken suulle.\nKun en ole tuon sähkötekniikan tuntija,minua arveluttaa puhaltimen vaatima sähkön kulutus. Miten kestää 80 Ah akku. Akusta tarvitaan kuitenkin käyttövirtaa vesipumpulle ja led-valoille, joita tulee arviolta kymmenkunta ja yksi led-nauha. Tosin käytämme vaunua ainoastaan jo aiemmin mainitsemillani kalareissuilla kesäiseen ja valoisaan aikaan. Näihin sähköjuttuihin toivoisin neuvoja/kommentteja, toki noihin kaapin asennussuunnitelmii ni myös. Thumb\nNyt on päästy ryskähommista "siistimpiin sisähommiin", eli seinät ja katto on valmisteltu pohjamaalausta varten ja siitähän se sitten jatkuu pintamaalauksilla. Pohjamaalaus tehdään Tikkurilan Otex Akvalla. Ja pintamaalaukseen samoin Tikkurilan Lujaa.\nLaitan muutamia kuvia tässä vaiheessa. Toivottavasti ette pahastu, kun tämä meidän projektin kertominen on tällaista... mutta on vain niin mukavaa kertoa ja näyttää muillekin, miten Retro saa uuden elämän pikkuhiljaa. Thumb\nKaikki seinä- ja kattopinnat hiottiin, jotta pohjamaali tarttuisi paremmin\nTuossa katossa näkyvästä läiviennistä ajattelin johtaa jääkaapin muodostuvan lämmön ja pakokaasut ulos\nKirjoitti: Erkki - 4.12.2020 kello on 18:11\nVaunusta tulee varmaan hieno, kunhan valmistuu.\nOmassa Fendtissä on jääkaapin ilmastointi tehty suunnittelemallasi tavalla. Ilman sisääntuloa lattian läpiviennin kautta ja ulostulo katon läpiviennistä.\nKirjoitti: RautaRisto - 4.12.2020 kello on 19:30\nKiitos kommentistasi Thumb\nHyvä, että samanlainen toteutus on jo käytössä ja todennäköisesti ihan toimiva ratkaisu Thumb\nKirjoitti: 4ntti - 4.12.2020 kello on 19:39\nLainaus käyttäjältä: ***** RautaRisto - 4.12.2020 kello on 17:25\nKuulostaa vähän hasardilta. Joku kun unohtaa läpän kiinni ajon jälkeen niin vaunusta voi loppua yöllä happi Thumbd Mahdollinen kaasuvuoto pitäisi myös päästä tuulettumaan aina alakautta ulos - myös ajon aikana.\nKirjoitti: Erkki - 4.12.2020 kello on 20:22\nLainaus käyttäjältä: ***** RautaRisto - 4.12.2020 kello on 19:30\nTodettakoon vielä tämän Fendt vaunun olevan 2020 mallia. Joten ei mikään menneentalven ratkaisu ole kyseessä. Peukku täältä, jotta onnistut jääkaappiasennuksen kanssa. ;)\nKirjoitti: RautaRisto - 4.12.2020 kello on 20:41\nMeillä on käytössä tällaisissa kriittisissä mm. vaunun käyttöön liittyvissä asioissa ns. tsekkilista, joka käydään läpi AINA lähdettäessä liikkeelle ja myös asetuttaessa paikalleen. Totuimme tällaiseen käytäntöön jo aikoinaan asuntoauton käytössä 10 vuoden kokemuksella. Tätä suosittelen! Thumb\nVuodon sattuessa, vaunun ollessa parkissa, kaasu pääsee esteettä "valumaan" samaa letkua myöten ulos vaunun alle. Vuodon sattuessa ajon aikana, mahdollisen vuotokaasun kyllä tunnistaa vaunuun mennessä, ja onhan vaunussa toki muitakin ilma-aukkoja.\nMutta aivan aiheellinen kommentti 4ntilta Thumb\nKirjoitti: 4ntti - 4.12.2020 kello on 22:21\nLainaus käyttäjältä: ***** RautaRisto - 4.12.2020 kello on 20:41\nTeillä on, vaunun seuraavalla käyttäjällä ei välttämättä ole. Sen takia kaikki tuollaiset turvallisuuteen liittyvät asiat kannattaa miettiä huolella.\nMinulle ei ihan selvinnyt mikä sen sulkuläpän idea on? Ei sellaisia vanhoissa vaunuissa normaalistikaan ole eikä sieltä nyt pahemmin pölyä sisään tule. Alapuolelle tulevilla ilmanohjaimilla voi vielä vaikuttaa pyörteiden syntyynkin joten liekkikään ei herkästi sammu vaikka rekka tulisi vastaan.\nKirjoitti: RautaRisto - 5.12.2020 kello on 07:20\nHyviä huomioita Thumb\nMitä luulet, löytyykö vielä tällä hetkellä 33 v vaunullemme seuraava käyttäjä? Ei olla tosiaan sellaista mahdollisuutta otettu edes huomioon. Kyllä Retro on nyt loppusijoituspaikas saan. Ja jos niin hullusti kävisi, että vaunu joutuisi vieraiden käsiin, niin mukana olevien käyttöohjeiden mukaan toimiminen on suositeltavaa, mutta ei pakollista. Vrt. Korona-suositukset ::)\nSen verran on tällä vaunulla tullut kokemusta pölyävillä sorateillä ajelusta, että päätimme laittaa ajonaikaiset sulut nimenomaan jääkaapin ilmanottoaukkoon.\nOdottelen kommentteja/ neuvoja tuohon aiemmin kertomaani akun kuormitettavuuteen. Thumb\nKirjoitti: Yrjö - 5.12.2020 kello on 08:25\nTuossa Spritessä oli uutena jääkaapin alla lattiassa ehkä n. 10*30 cm. reikä. Kyllä sieltä vähäsen pölyä tuli, ei haitannut, kun tämä yksilö pitää joka vuosi irroittaa nuohoamista varten. Muutin ilman oton seinään siksi että, pääsee paineilmalla puhaltamaan palopäähän, kun se välillä palaa huonosti polttimelle tippuneen ruosteen vuoksi. Haaveilin myös katolle tuuletuksen tekemisestä, mutta kun yläkaapin olisi joutunut rikkomaan, en sitten tehnyt. Se kyllä luonnonlakien mukaan toimisi paremmin, kun tämä kahden seinässä olevan luukun systeemi. Kunhan kanavat on jotain 300+ neliö cm..\nMeillä on ajonaikainen lataus toiminut hyvin suoraan laturilta, 13-piikkisen pistorasian kautta. Noin 10 v. vuoteen ei ole tarvetta verkkovirralle ollut, paitsi kotona.\nKirjoitti: 4ntti - 5.12.2020 kello on 08:42\nLainaus käyttäjältä: ***** RautaRisto - 5.12.2020 kello on 07:20\nLaske laitteiden ottama teho (W) yhteen ja jaa jännitteellä niin saat käytetyn virran. Sen suhteuttaa sitten ajallisesti tuohon 80Ah akkuun huomioiden että akusta kannattaaa ottaa ulos ehkä ~60Ah niin saat käsityksen kauanko akku riittää\nKirjoitti: RautaRisto - 5.12.2020 kello on 09:49\nKiitos 4ntti Thumb\nPitääpä alkaa laskeskelemaan, miten tuo akku riittää.\nKirjoitti: Hesus - 5.12.2020 kello on 10:09\nitse ainakin kokeilisin ensin ilman niitä läppiä.\nSitten jos (siis kun) pölyä ei tule häiriöksi asti niin antaa olla ilman. Ihan turhat, vain lisää työtä ja räjähdysriski.\nSkenaario: kaasu alkaa vuotaa eikä pääse ulos, auto on kytkettynä, lyöt auton tulille ja auto alkaa ladata vaunun akkua, huono kontakti ja sitten ei olekaan enää koukussa kuin vaunun runko.\nTietysti epätodennäköistä, mutta kyllä siihen ihan perusteet on miksi se kaasuvuotoreikä pitää pohjassa olla.\nKirjoitti: RautaRisto - 5.12.2020 kello on 12:00\nJoo, tosi on.\nVoin rakentaa niin, että jätän sulkupellin välistä pois. Kytken letkun suoraan lattiassa olevan aukon päällä olevaan lähtökaulukseen. Onhan siinä matkaa kaapin alaosaan pölyllä "kiivetä" noin 0,7 metriä. Voidaan edetä vaiheittain ja seurata, miten käyttäytyy.\nKirjoitti: RautaRisto - 7.12.2020 kello on 11:59\nKalastus ja Korona ;D\nJos meillä ei harrastettaisi kalastusta, niin kotivesillä kuin kauempanakin, nimenomaan Lapissa, meillä ei olisi Retroa. Retro hankittiin muutama vuosi sitten Lappiin suuntautuvia kalareissuja varten, kun telttamajoitus ei ole enää meikäläisille ollenkaan houkutteleva vaihtoehto.\nJa jos nyt ei olisi meneillään tämä Korona-pandemia, ei meilläkään olisi nyt tätä ajankuluksi ja mielen virkistykseksi aloitettua remppaprojektia. Ja siinähän samalla saa vanha Retro uuden elämän Thumb\nHomma on vain niin koukuttavaa, että välillä tuntuu jo, että valmistuukohan liian aikaisin. Joka vaiheessa on omat haasteensa ja välillä saa suunnitella ja hakea hyviä kokemusperäisiä vinkkejä. Ja toivottavasti omilla jutuillaankin voi antaa jollekin jotain...\nNyt on ajankohtaista pintamaalien värisävyjen valinta. Pohjat tosiaan maalattiin Tikkurilan Otexilla. Pieni mohair-tela on kätevä tähän hommaan. Ajatuksena on seinät maalata jollain siniharmaaseen menevällä puolihimmeällä sävyllä ja katto hivenen astetta vaaleammalla. Kalusteväreistä ei ole vielä muuta ajatusta kuin ovet ja laatikostot voisivat olla korkeakiiltoisia valkeita. Uusia kalusteita laitetaan mahdollisimman vähän. Yläkaapit jätetään pois kokonaan. Ainoastaan vessaan jää yläkaapit. Yhdellä korkealla vaatekaapilla ulkovaatteita varten pärjäämme. Muuten laitamme muutaman alakaapin. Joten puhdasta seinäpintaa jää näkymään poikkeuksellisen paljon verrattuna tehdassisustuksiin.\nOveen pitäisi myös saada uusi väri. Kirjoitelkaa, mitä vain maalauksiin ja sävyihin liittyen, olisi tosi mukavaa lukea ajatuksianne ja kenties ehdotuksiannekin Thumb\nKirjoitti: RautaRisto - 20.12.2020 kello on 08:36\nPari kuukautta on vierähtänyt Retron kimpussa. Sopivasti ennen joulun pyhiä saatiin projekti hyvään vaiheeseen. Maalaushommat on nyt valmiina ja lattiassakin on uusi vinyylimatto. Rullalla ollut matto on vielä lattiassakin hieman aalloilla, joten se saa "oleutua" vapaasti paikallaanjonkun aikaa ennenkuin kiinnitetään reunoiltaan hakasilla. Pyhien jälkeen sitten aloitetaan keulaan kaasupullokotelon tekeminen. Runko tehdään puurimoista ja levytetään tycroc-levyllä ja päälle tulee koivuvaneri. Kotelosta tulee huomattavasti alkuperäistä kapeampi, jotta molemmille sivuille saadaan mahtumaan sängyt. Toki keulasta hivenen kavennettuna.\nVärisävyt onnistuivat hyvin alustavien ajatusten mukaisesti. Seinät tuli hivenen siniharmaalla ja katto astetta vaaleammalla. Kalusteiden suunnittelu on jo kovasti ajatuksissa. Materiaaliksi olen ajatellut koivuvaneria eri paksuuksilla. Jos teillä on kokemuksia vanerin käytöstä kalusterungoissa ja ovissa, niin kertokaa kokemuksia. Kaikki kokemusperäiset vinkit ja neuvot otan kiitoksin vastaan.\nRauhallista ja Leppoisaa Joulun aikaa kaikille alan harrastajille kaikissa muodoissaan Thumb\nKirjoitti: Erkki - 20.12.2020 kello on 09:39\nEi mut hei. Tästähän valmistuu ajan kanssa hieno vaunu. Hyvää työtä olet tehnyt tähän asti. Eikun mukavia hetkiä tästä eteenkin päin projektisi kanssa.\nHyvää Joulua ja Uutta Vuotta 2021. Thumb\nKirjoitti: Tarvasjoki - 20.12.2020 kello on 10:08\nKyllä matto kannattaa liimata muuten voi ruveta aaltoilemaan ajan kanssa jos vaikka venahtaa.\nKirjoitti: RautaRisto - 1.01.2021 kello on 22:31\nJoulun pyhät maltoin pysyä pois Retro-työmaalta, mutta eilen jo petti hermo ja piti aloittaa kaasupullokotelon rungon teko. Puretun parisängyn patjanalusrimat pääsivät uuteen käyttöön rungon tekemisessä. Seuraavana lämmöneristeeksi laitan 20 mm Tycros-levyt ja päälle 4 mm koivuvaneri. Viime kesänä tein muottivanerista kuvissa näkyvän telineen kaasupullolle entisen ruostuneen lattarautahäkkyrän tilalle. Nyt ko. teline taitaa olla ainut entinen vaunusta purettu kampe ( jääkaappia lukuunottamatta), joka pääsi uuteen koteloon. Vanha nahkainen vyö sai uuden käyttötarkoituksen pullon paikallaan pitämisessä.\nAloitus se on aina se vaativin vaihe, niin tässäkin\nTässä se nyt on valmiina\nSängyt mahtuvat molemmille sivuille, tosin jalkopäästä kotelon mitalta kavennettuna, mutta ei haittaa ;D\nKirjoitti: Yrjö - 2.01.2021 kello on 07:57\nHyvää rakennusnuotta -21 ! Tänä vuonnahan projekti valmistuu.\nJoskus viime vuosituhannella tein keikkabussiin kaasupullokotelon sisään. Silloin tartti tehdä aika iso reikä lattiaan, kokoa en muista.\nHyvin tuulettuvahan on tuossa Spritessä ulkona oleva kaasupullokotelokin on.\nKirjoitti: Erkki - 2.01.2021 kello on 08:16\nYrjön kommenttiin viitaten. Miten kaasupullokoteloon aiot järjestää tuuletuksen?\nKirjoitti: RautaRisto - 2.01.2021 kello on 09:12\nHoksasin vasta sitten kun olin jo laittanut nuo kuvat katsottavaksenne, että jäi tuo kuvissa näkyvä finnfoam paikalleen juuri tuon tuuletusreiän kohdalle. Sen verran tulee aukosta kylmää sisään, että saa olle suljettuna ensi kesään saakka Thumb\nHyvä vain, että huomasitte. Tämähän on juuri tämän foorumin pointti, että annetaan ja saadaan, kukin vuorollaan. Thumb\nLähden tästä laittelemaan eristelevyjä, palataan taas kun on aihetta Thumb\nKirjoitti: RautaRisto - 3.01.2021 kello on 12:55\nKovia ennustettuja pakkasia odotellessa, pitää yrittää tehdä vaunu mahdollisimman lämmönpitäväksi. Sain nyt tuon kaasupullokotelon levytettyä tuolla Tycroc-levyllä. On muuten mahtava materiaali, jos on tarvetta saada jäykkyyttä rakenteeseen. Leikkaus onnistuu parhaiten kuviosahalla (puuterällä) ja liimauksen olen tehnyt Sikan 221 massalla. Tuossa on sitten hyvä pohja laittaa vanerit päälle.\nLevyjen liimaus vaatii malttia, kaikkia kappaleita ei voi liimata samalla kertaa. Ilman noita pikavingoja työ olisi huomattavasti hankalampaa, tai ainakin joutuisi käyttämään ruuveja. Sekin kyllä onnistuu tuohon materiaaliin sellaisilla leveäkantaisilla levyruuveilla, jotka voi sitten poistaa liimauksen jälkeen, niin eivät jää sitten "kantamaan" vanerin alle.\nVippaskonsteja joutuu käyttämään, joka paikkaan ei vingat sovellu ja laudoilla ja erilaisilla puupalikoilla saa isommalta alalta tuennan levyyn.\nLevytys valmiina vanerointia varten\nKirjoitti: RautaRisto - 9.01.2021 kello on 12:48\nHyvissä ajoin jo kesällä, kun päätimme alkaa antamaan uutta elämää vanhalle vaunuvanhukselle, rakensimme sille "uuden kodin". Vaunu on vesi- ja lumisateilta suojassa, mutta pakkanen on otettava huomioon töitä tehdessä. Nyt on remontti sillä tavalla hyvässä vaiheessa, että kovimpien pakkasten aikaan voidaan lämmitin sammuttaa ja keskeyttää työt ja ootella lämpimämpiä ilmoja. Lämmönlähteenä on 2 kW rakennuspuhallin. Kun lämpötila laskee noin 15 asteen pakkaselle, on parempi pysytellä työmaalta pois ja keskittyä tulevien työvaiheiden suunnitteluun. Kun maalasin tuota kaasupullokoteloa, niin panin merkille, että maalauksessa syntyy runsaasti kosteutta vaunun sisälle. Vähän kiirettä piteli saada maalaukset tehtyä ennen kuin pakkaset alkoi kiristymään. Nyt vaunussa on sisälläkin ulkolämpötila, eli reippaasti pakkasta! Nyt aletaan suunnitella kalusteita. Kalusteiden sijoittelu on jo valmiina. Tarkoitus on tehdä kaikki kalusteet itse. Materiaaliksi on valikoitunut 12 mm koivu- tai havuvaneri. Tuollainen kuvan mukainen pinnoitettu vaneri on harkinnassa. Jos vain Teillä kellään on kokemuksia yleesäkin kalusteiden tekemisestä ja materiaalivalinnois ta, niin mielellään lukisin kommentteja ja neuvoja.\nKaasupullokoteloa pienennettiin leveyssuunnassa noin 400 mm. Näin saatiin molemmille sivuille tuleville sängyille kätevästi lisätilaa.\nTälle seinälle tulee ikkunoiden väliin oikealle puolelle henkarikaappi ja sen viereen vasemmalle puolelle jääkaappi pöytätason korkeudelle, niin ei tartte sitten kyykistellä lattiatasolle. Ilmanotto tulee lattiassa olevan vanhan lämmittimen ilmanottoaukosta. Poisto tulee samoin vanhan lämmittimen pakoputken kautta. Saa sitten nähdä toimiiko miten. Varasuunnitelmana on tarvittaessa lisätä yläosaan putken suulle puhallin ja vielä tarvittaessa ruveta tekemään aukko seinään. Vasemman puoleisen ikkunan kohdalle tulee noin 700 mm leveä keittotaso + allas. Takaosaan nurkkaan jää alkuperäiselle paikalle akku ym. sähkölaitteet. Muutamia vetolaatikoita sijoitetaan sopivasti tälle alueelle. Takaosaan laitetaan vesisäiliö. Vessaan tulee porttipotan tilalle kasettivessa, sille löytyi hyvä sijoitusratkaisu.\nOven vasemmalle puolelle laitetaan Truman S 2200 pistelämmitin. Ilman otto tulee lattiasta ja poisto seinällä kuvassa näkyvien jomman kumman aukon kautta. Lämmittimen vasemmalle puolelle saadaan vielä yksi kaappi, jonne laitetaan lankakorit oven taakse. Etuosaan tehdään erilliset sängyt 700 mm x 1800 mm. Isompia ei voi tehdä, mutta noilla kyllä pärjätään. Näillä näkymin yläkaappeja ei laiteta ollenkaan. Etosaan sänkyjen väliin tulee kiinteä pöytä, joka lähtee kaasupullokotelon seinästä. Kotelon kannen päälle laitetaan kaareva vaunun sivuille kapeneva taso.\nEtuosaan katon keskelle pöydän päälle tehdään alaslaskettu katto noin 20 mm välillä katosta. Tarkoitus on laittaa tähän ledejä ja lähelle ulkoreunoja led-nauha, joka antaa epäsuoraa valaistusta kattoon ja seiniin.\nTällaiset on suunnitelmat. Muutaman kuukauden päästä sitten nähdään, miten suunnitelmat ovat toteutuneet\nTällainen vaneri on suunnitelmissa kalusteiden runkomateriaaliksi. Tätä ei tarvitse pintakäsitellä. Toinen puoli on valkoinen ja toinen puoli harmaa. Sisus on havuvaneria. Onko kellään kokemusta tämän käytöstä yleensäkin.\nKirjoitti: Erkki - 9.01.2021 kello on 13:27\nHyvin on projekti edennyt. Pitääkö vaunu tyyppihyväksyttää katsastuskonttorill a rempan päätyttyä?\nKirjoitti: Lerssinen - 9.01.2021 kello on 14:30\nKirjoitti: RautaRisto - 9.01.2021 kello on 14:41\nTuohonpa en osaa vastata. Olettaisin, että ei, mutta viisaammat ja kokeneemmat varmaan osaisivat kertoa. Painohan on sellainen juttu, mitä täytyy yrittää pitää kurissa. Seuraavassa katsastuksessa viimeistään nähdään, onko paino pysynyt maksimissaan alkuperäisenä.\nPainon kevennystä tulee märän etuseinän tilalle tehdystä uudesta seinästä ja kalusteita vähennetään alkuperäiseen nähden mm. kaikki yläkaapit jää pois. Tosin alkuperäiset rakenteet olivat kennorakenteista materiaalia, ja nyt uudet tulee pääosin mainitsemastani vanerista.\nMuuten, viime kesänä ihmettelinkin mielestäni kovin suurta aisapainoa. Etuosan seinä ja kaasupullokotelon seinät varmaankin aiheuttivat lisäpainoa yllättävän paljon. Thumbd\nKirjoitti: Erkki - 9.01.2021 kello on 14:57\nLainaus käyttäjältä: ***** Lerssinen - 9.01.2021 kello on 14:30\nSen takia kysyin, kun en itse tiedä. Sinulla taitaa olla tietoa, kun et kieltävästi kommentoinut?\nKirjoitti: kimi - 9.01.2021 kello on 14:59\nYleensä ei edes ovea avata katsastuksessa. Jarrudyno ja valot katsotaan, joskus jopa mennään alle katsomaan rungon kunto. Punnituksen kannattaa tehdä muualla, jos paljon yli otteen niin mennä hankalaksi\nKirjoitti: Ossi66 - 9.01.2021 kello on 15:15\nNormaali vuosikatsastus, niin ei konttoria painot kiinnosta ja mitään ei ole muuttunut miksi olisi jotain tarvis muutoskatsastaa.\nJoskus oon kysynyt painoa, niin ovat kehoittaneet ite katsomaan lukemat näytöltä. 😉\nKirjoitti: Lerssinen - 9.01.2021 kello on 15:36\nKäyttötarkoitus ei muutu miksikään joten mitään ongelmaa ei ole eikä tule, korkeintaan liikenneturvallisuu s tällä työllä paranee jolloin pitäisi saada alennusta vakuutusmaksuista.\nKirjoitti: RautaRisto - 9.01.2021 kello on 16:53\nNäin arvelinkin, mutta parempi vastata varovasti kun ei ole aiempaa kokemusta juuri tuohon kohtaan. Pari kertaa olen tuota Retroa käyttänyt katsastuksessa. Kun viimeksi käytin, kysyin katsastusmieheltä tuosta painojutusta, kun oli jo silloin mielessä nämä meneillään olevat hommat. Varoitteli vaan tekemään muutoksia niin, että paino ei nousisi merkittävästi yli otteessa mainitun. Kylläkin muuten tutki aika tarkkaan, jopa alustankin kävi tarkastamassa. Vanhalle vaunulle iskareitten testi on kyllä hurjan näköistä hommaa. Saa pelätä, että seinät hajoaa siihen paikkaan. Mutta loppujen lopuksi katsastaja kehui, sanoen vaunun olevan ikäisekseen erittäin hyvässä kunnossa. Mutta sisälle ei kajottu ollenkaan koko toimituksen aikana. Thumb\nKirjoitti: Ossi66 - 9.01.2021 kello on 17:55\nKyllähän alustan, laakereiden ja vetopään tarkastukset pitää tehdä.\nIskaritestiin ei ainakaan meidän vaunu enää viimeksi joutunut.\nKirjoitti: 4ntti - 9.01.2021 kello on 20:56\nLainaus käyttäjältä: ***** Ossi66 - 9.01.2021 kello on 17:55\nEi siihen joudu aina autotkaan nykyään. Ei ole itselle vielä selvinnyt että koska tuo tehdään vai onko ihan katsastajasta kiinni..\nKirjoitti: 0yxxy0 - 9.01.2021 kello on 22:17\nLainaus käyttäjältä: ***** 4ntti - 9.01.2021 kello on 20:56\nAlkuun tais olla painosta riippuvainen, liekkö muuttunut. Vissiin työauto rajoilla kun osa testaa ja osa ei.\nKirjoitti: Aakku - 9.01.2021 kello on 22:40\nLainaus käyttäjältä: ***** 0yxxy0 - 9.01.2021 kello on 22:17\nVaimennustesti ei käsittääkseni ole pakollinen vaatimus...\nTesteriä pidetään osin epävarmana ja se voidaan korvata käsin heilauttamallakin. Raskaisiin ei testeri ilmeisesti oikein sovellu.\nArvosteluperusteiss a lukee: "Vaimennintesterillä ja/ tai käsin autoa heiluttamalla"\nKirjoitti: RautaRisto - 11.01.2021 kello on 19:11\nTäytyypä seuraavassa katsastuksessa kohteliaasti pyytää katsastajaa, että käsittelisi "vanhusta" hellävaroen. Jos tosiaan tärinätesti on harkinnanvarainen.\nNyt ollaan kalusteiden suunnitteluvaiheess a. Sopivaa ajatustyötä näillä keleillä. Jo aiemmin syksyllä saatiin mietittyä sellainen raaka lay-out. Mutta kun piti alkaa tarkemmin miettimään kalusteiden mitoitusta, lähinnä sahattavien osien mitoituksen kannalta, niin siinäpä sitten alkoikin tarvitsemaan rullamittaa.\nAjatuksena on sahauttaa osat jollain kalusteita valmistavalla liikkeellä. Jotta ajatus kirkastuisi selkeämmäksi, otin kynän ja rullamitan ja aloin sommittelemaan ensin kohtisuoraan leveys- ja korkeussuunnassa. Näillä ajatuksilla pääsin suunnittelemaan sahattavien osien sommittelua tietylle levykoolle. Sitten kun vielä inspiraatiota riitti, piirtelin molemmilta seiniltä ns. aksonometriset kuvat. Lyijykynä ja ruutupaperi- periaatteella, kun ei ole tullut opeteltua noita sähköisiä suunnitteluohjelmia . Eikä totta puhuen tuossa juuri sellaista tarvitakkaan. Ainakin itselle tuollainenkin esittäminen auttaa tehtävien kalusteiden hahmottamista sitten joskus valmiina.\nKattoa tuetaan kahdella 3 x12mm x 40 vaneripalkilla seinältä seinälle, näkyvät ylhäällä.\nNäistä palasista pitäisi sitten saada kasattua kalusteet. Lisäksi tarvitaan erinäisi soiroja, joita tehdään sitten tarpeen mukaan omalla pöytäsirkkelillä.\nKirjoitti: Ossi66 - 11.01.2021 kello on 19:56\nHarva sais noin hyviä suunnitteluohjelmal la aikaan 😉\nKirjoitti: RautaRisto - 19.01.2021 kello on 16:27\nTaas nytkähti projekti hieman eteenpäin kun saatiin tuo vanerin valinta ja toimittaja selviteltyä. Ei muuten ole aivan helppo juttu löytää sopivaa materiaalia, jos ajatuksena on käyttää jotain muuta kuin tavallista pinnoittamatonta vaneria. Kun lähdettiin tuolle vaneri-linjalle, päätettiin samalla, että tehdään kalusteet jostain pinnoitetusta vanerista, mutta, mutta... sepä olikin helpommin sanottu kuin tehty. Nimittäin, kun netistä lähtee käymään läpi eri valmistajien tuotteita, niin siinä ollaankin melkoisessa vaneriviidakossa. Ja minkäänlaista vaneria ei voi valita muuten kuin käymällä jälleenmyyjillä katsomassa ja hipelöimässä pinnanlaatua ja yleensäkin ulkonäköä. Valittiin kolme vanerilaatua, joita lähdettiin katsomaan paikan päällä. Sattumalta kaikki olivat eri valmistajien tavaraa. K-Rauta myy UPM:n Wisa Multiwall pinnoitettua havuvaneria. Ei mennyt läpi "tarkastuksessa". Pinta aaltoili molemmilla puolilla. Puukeidas myy Metsäwoodin Spruce Flex havuvaneria. Olisi ollut edullisin näistä kolmesta, mutta ei auttanut asiaa. Pinnanlaatu ei miellyttänyt. Starkilta lopulta löytyi Koskisen Koskifutura pinnoitettu koivuvaneri, joka oli pinnaltaan sellainen, jota olimme hakeneet. Tosin kallein, mutta kuitenkin kun puhutaan vain reilun kymmenen neliön määrästä, hinta ei voi olla määräävä tekijä valinnassa. Ja mikä parasta, Starkilla on myös sahauspalvelu, jota ei näillä toisilla myyjillä olisi ollut. Tosin paino on yksi huomioon otettava asia. Havuvaneri olisi ollut noin kolmanneksen keveämpää koivuvaneriin verrattuna, mutta uskon, että loppujen lopuksi saadaan painot pidettyä kurissa. Uudet kalusteet tulevat painamaan noin 100 kg. Vanhojen purettujen kalusteiden painoa en osaa arvioida, mutta nyt kalusteita tulee huomattavasti vähemmän, joten taitaa mennä aika lailla samoille painolukemille. Ei ole tullut mainittua aiemmin, vanerin paksuudeksi valikoitui 12 mm. Valittu vaneri on toiselta puolelta valkoinen ja toiselta puolelta siniharmaa. Näin voimme tehdä kalusteista "kaksiväriset" siten, että kaappien sivut ovat siniharmaat ja ovet ym. otsapinnat valkoiset. Nyt ootellaan sitten valmiiksi sahattuja osia Thumb\nKirjoitti: Lerssinen - 19.01.2021 kello on 16:36\nKoivuvanerista saa siistiä mutta se on herkempää ottamaan väriä kosteudesta, pinnoitus toki estää sen mutta muista esim maalata sahatut pinnat ennenkuin listoitat tai muuten "päättelet" ne..\nKirjoitti: RautaRisto - 19.01.2021 kello on 17:22\nHyvä ja aiheellinen kommentti/neuvo Thumb\nMinulla jäi sopivasti tuota seiniin ja kattoon käyttämääni Tikkurilan tartuntapohjamaalia ja pintamaalia myös. Noilla vois käsitellä tai sitten pitää katsoa valmiita sahauspintoja, miltä näyttävät, jos käsittelisi ne esim. läpikuultavalla venelakalla tmv.\nKirjoitti: Lerssinen - 19.01.2021 kello on 17:57\nEihän se niistä päistä vettä ime niin että haitta olisi muuta kuin visuaalinen mutta ku se kerran pääsee sinistymään niin hankala piilottaa sitten jälkikäteen..\nKirjoitti: RautaRisto - 19.01.2021 kello on 20:11\nTotta puhut. Pitää kehitellä jotain. Tuli mieleen myös nuo paneelivahat. Aikoinaan tuli hankittua sisäpaneleihin ja jäänyt sitten varastoon. Voisi toimia ihan hyvinkin, ne kun ovat läpikuultavaa tavaraa. Kuitenkin tuo vanerin leikkauspinta on itsessään ihan hyvän näköinen, että ei välttämättä raskisi peittää. No tuo on tietenkin makuasia.\nKirjoitti: Lerssinen - 19.01.2021 kello on 20:23\nVenelakka kellastaa pintaa hieman mutta muuten se on etoa tavaraa.\nKirjoitti: RautaRisto - 19.01.2021 kello on 22:03\nPitää tehdä muutamia kokeita hukkapaloille noilla kotona olevilla aineilla. Tuo venelakka jää varmaankin viimeiseksi vaihtoehdoksi, kun sitä ei satu olemaan kotosallakaan. Thumb\nKirjoitti: RautaRisto - 2.02.2021 kello on 18:39\nAjattelin vähän purkaa tuntojani. Aina kaikki ei mene niin kuin suunnitellaan. Nyt kävi näin. Pari viikkoa ollaan odoteltu niitä valmiiksi tehtyjä kalusteiden osia. Nyt kärry on valmiina lähtöön, mutta kotiin tulee kokonaiset levyt. Päätettiin lopulta turvautua omaan pöytäsirkkeliin. No, miten tässä näin kävi. Starkilla on menossa muutokset, myös siellä sahauspalvelun puolella. Myyjä lupaili silloin kaksi viikkoa sitten laitteiden olevan toimintakunnossa viikon, kahden sisällä. Mutta eipä olleetkaan, oli tullut mutkia matkaan purunpoistolaitteid en kanssa. Myyjä laittoi sahauskaaviot naapuritontilla toimivalle kalusteverstaalle, ajatuksella, että he sahaavat osat. Sain tarjouksen työstä, mutta toivomaani toimitusaikaan en saanut selvää vastausta. Kysyessäni vielä lisätyönä kolmen muotoon sahattavan osan tekoa, hinta pomppasi pilviin. Tuli heti tunne, että nyt yritetään kusettaa meikäläistä oikein kunnolla. Ehkä ajattelivat, kun asiakas haluaa toimituksen parin päivän toimitusajalla, niin silloin on vara pyytää miltei mitä tahansa. Thumbd Mutta eipä onnistunut.\nHarmittaa vaan, kun meni hyviä työilmoja hukkaan odotellessa valmiita kappaleita. Nyt on parin kympin pakkaset. On vähän kuivat kelit lähteä kärryn kanssa liikkeelle. Mutta sittenpä on levyt kotona ja ootellaan lauhempia ilmoja, että päästään jalostamaan levyjä osiksi ja sitä myöten asentamaan paikalleen Thumb\nJa mikäs tässä, ootellaan kevään edistymistä ja päivien pitenenemistä Thumb\nKirjoitti: latushka83 - 2.02.2021 kello on 19:09\nNo sehän on ihan normaalia että projektit välillä ottaa muutaman askeleen taaksepäin kun on ensin saanu yhden eteen. Vaan kohtahan ne ilmat alkaa lämpiään niin pääsee taas touhuaan.\nKirjoitti: RautaRisto - 2.02.2021 kello on 20:55\nNo näinhän se tuppaa olemaan. Tavoitteena on kuitenkin muutamista mahdollisista taka-askelista huolimatta saada vaunu valmiiksi, jotta päästään jälleen tuonne Nellimin maisemiin, missä Retron kuvat ovat viime kesänä otettu.\nKomea on tuo Sinun vaunusi ja sattuu muuten olemaan samaa vuosikertaa kuin tuo meidän Piccolo 420 Thumb\nHoksasin, että en ole aiemmin laittanut Retrosta kokokuvia, joten nyt korjaus asiaan ^-^\nKirjoitti: RautaRisto - 2.02.2021 kello on 21:31\nNyt meni sormi suuhun. Kuvien laitto tökkii nyt. Yritän myöhemmin uudestaan\nKirjoitti: latushka83 - 2.02.2021 kello on 22:05\nKomiasta se on kaukana kun lähempää kattoo. ;D Pitäis jossain välissä tehdä tästä oma kertomus tänne foorumille.\nTässä nyt uudelleen tarkemmin lueskelin tämän projektin läpi niin ainakin nyt tietää mitä vaunu on syönyt kun on käytännössä uudelleen rakennettu. Hienoa työtä. Thumb Ja tälläsessä projektissa mukava kun saa tehdä just sellaisen omanlaisensa kuin haluaa.\nLainaus käyttäjältä: ***** Aakku - 9.01.2021 kello on 22:40\nEikä myöskään kovin keveisiin. Joskus tuli testailtua niin sellainen koirankopin kokonen sutsuki alto ei menny uusillakaan iskareilla tärytesteristä läpi vaan kun laitettiin pari kaapin kokosta ukkoa autoon niin saatiin lukemat kohdalleen. Liekkö alkanu auto pomppiin tuossa levyjen päällä vai mikä.\nKirjoitti: RautaRisto - 11.02.2021 kello on 15:59\nKylläpä teetti kuvien siirtäminen töitä, ennenkuin onnistui. Tein aluksi niin kuin viisaammat ovat neuvoneet, eli buuttasin koneen. Aluksi näytti, että se auttoi, mutta kun erehdyin yrittämään siirtää kertaalleen kopioitua kuvaa, niin eipäs onnistunutkaan. Elikkäs siirrettävät kuvat pitää olla ns. alkuperäisiä tiedostoja, ainakin sellaisen johtopäätöksen tein.\nKuvissa vaunu Nellimin maisemissa viime kesän kalastusreissulla. Alimmassa kuvassa viime viikolla haetut levyt odottavat peräkärryssä "jalostamista"\nNyt on menossa kituviikot. On sen verran pakkasta, että ei tee mieli lähteä sahaushommiin. Kunhan ilmat lauhtuu kymmenen asteen tuntumaan, niin silloin pannnaan pöytäsirkkeli "laulamaan" ;D\nKirjoitti: Yrjö - 11.02.2021 kello on 21:58\nLainaus käyttäjältä: ***** RautaRisto - 2.02.2021 kello on 18:39\nPäätettiin lopulta turvautua omaan pöytäsirkkeliin.\nOnko sulla hyväkin pöytäsirkeli?\nMielestäni käsisirkelillä vinkoilla kiinnitettyä suoraa lautaa/putkea vasten pääsee parempaan tulokseen, kuin omalla pöytäsirkelilläni. Tietenkin puiset sopivan korkuiset pukit on hyvä olla, jotta selkä ja polvet ei väsy.\nEn tarkkaan tunne tuota käyttämääsi vaneeria, toivottavasti on pinnoitettu molemmin puolin samanlaisesti, vaikka onkin eri väristä. Muutoin vaneeri tuppaa käyristymään säiden mukaan.\nKuvien laitossa mullakin kerran viime viikolla ongelmia, eilen tuli ihan normaalisti raahaamalla, oli lähetetty @-postissa ja kopiotu .\nLiian isot ei tänne mahdu.\nKirjoitti: RautaRisto - 12.02.2021 kello on 09:20\nTämmöisiähän nämä harrastekäyttöön valmistetut edulliset pöytäsirkkelit ovat. Pöytätasohan on todella pieni isompien levyjen leikkaamiseen, mutta olen laajentanut "pöytää" simppelisti neloslaudoilla ja pikavingoilla. Tuolla varustuksella olen sahaillut vaunussa tarvittavat ohuet vaneritkin. Ohjaririman voi laittaa samaisilla vingoilla lautoihin. Itse hyväkuntoinen terähän se varsinaisen työn tekee. Muutamia pyöristysäteellä tehtäviä kaarevia sahauksia olen koesahannut kuviosahalla liikkeistä saamiini mallilevykappaleisi in. Parhaan tuloksen sain metalliterällä, jossa hammasjako on tiheämpi kuin puun sahaukseen tarkoitetussa terässä. Pinnoite sahauksen reunassa pysyy parempana, lähes virheettömänä metalliterällä sahattuna.\nTietysti vaimo on mukana työssä aina kun omilta töiltään joutaa. Meillä on pitkä kokemus yhdessä tekemisestä Thumb\nVarmistin tuon vanerin pinnoituksen ostaessani levyjä. Pinnoite on molemmilla puolilla samanlainen ja tehty samanlaisella tekniikalla, joten uskon, että levyt pysyvät suorana noissa olosuhteissa.\nJa vielä noitten kuvien siirtämisestä. Tosiaan voin sanoa: "Ei päivääkään, ettei jotain uutta". Tietotekniikka on jotain sellaista, että sormi menee suuhun ja silloin on avuton olo. Kun aikansa kokeilee erilaisia konsteja, niin eiköhän ratkaisu löydy jossain vaiheessa. Silloin tulee usein sellainen ahaa-elämys, että onnistuinpas. Kuten eilen illalla varmaan ainakin viidennen kerran jälkeen, että kopioituja kuvia ei kannata yrittää siirtää. Varalta pitää kuitenkin todeta, että ainakaan minulla se ei onnistu ::)\nKuten olette jo aiemmissa kuvissa huomanneet, ns. pikavingat ovat hyvin usein mukana eri työvaiheissa. Niin tässäkin tapauksessa. Voin jopa sanoa, että vingat ovat tärkeimmät "työkaverit" - vaimon jälkeen :)\nKirjoitti: Aakku - 12.02.2021 kello on 10:43\nLainaus käyttäjältä: ***** RautaRisto - 12.02.2021 kello on 09:20\nTämmöisiähän nämä harrastekäyttöön valmistetut edulliset pöytäsirkkelit ovat.\nMulla on juuri tuollainen halpa pöytäsirkkeli....\nEn vain saa sillä mitenkään suoraan sahattua. Aina vääntää sivulle, vaikka on ohjurit. Timpuuri sanoi, että sitä pitää varmaan vähän säätää.\nSäätäminen on mun kohdalta vähän niin ja näin. Haaveissa on sellainen kääntöpöydällinen pöytäsaha, josta saa käännettäessä jiirisahan. Sellainen ainakin luottotimpuurilla toimi hienosti. Niitä vinkoja ei ole koskaan liikaa. Mulla niitä taitaa olla 20 kipaletta.\nPs. Näyttää olevan turvasuojat kadonneet terän päältä.\nKirjoitti: kimi - 12.02.2021 kello on 11:04\nMinulla on vanha Elu kääntösirkkeli. Kyllä sillä suoraa saa aikaan ja kun kiirreellä tekee niin vinokin onnistuu.\nKirjoitti: tsahkali - 12.02.2021 kello on 11:14\nLainaus käyttäjältä: ***** Aakku - 12.02.2021 kello on 10:43\nOsta kunnon terä, siinä se säätö on.\nKirjoitti: RautaRisto - 12.02.2021 kello on 11:40\nSahan omat ohjarit on niin lyhyet, että isoja levyjä, siis pitkiä sahauksia on todella vaikeaa saada onnistumaan. Olen laittanut nämä ohjarit hyllylle ja päätynyt käyttämään omia pitempiä ohjareita, jolloin etäisyyden terään saa mitattua pidemmältä matkalta. Uskon, että yksi syy saattaa olla tässä, ettei sahaus onnistu suoraan. Nuo suojavälineet, siis puruletku ja teräsuojathan ovat vain näissä halppissahoissa sitä varten, että saadaan tuote "turvalliseksi" myyntiä varten Thumbd\nEsimerkiksi puruletku ei voi olla paikallaan, kun sahataan pitkiä sahauksia. Se on siis sahattavan levyn edessä.\nJos olen oikein ymmärtänyt, niin terää ei kannata säätää yhtään ylemmäksi kuin on tarpeen levyn paksuuden mukaan.\nKirjoitti: Tarvasjoki - 12.02.2021 kello on 18:03\nEi noilla halpis sahoilla saa kunnon jälkeä ain repii alapuolelta,täytyy olla saha jossa piirturiterä niin tulee kunnollista sahaus jälkeä, ei pilaa levyjä.kannattaa antaa sahata siellä missä kunnon levysirkeli niin saa reunat nauhoitukset kunnolla tehtyä, kokemusta 40v sahauksista.\nKirjoitti: mjo33400 - 12.02.2021 kello on 20:09\nLainaus käyttäjältä: ***** Tarvasjoki - 12.02.2021 kello on 18:03\nMitä negatiivisempi on terän kallistus, sitä vähemmän se repii. Minä tilasin alumiini terän negatiivisellä kallistuksella kun tein keittiön kaapit vuonna -91. Ei repinyt laminaattia yhtään.\nKirjoitti: RautaRisto - 12.02.2021 kello on 22:22\nKai noita piirturiteriä saa halppissahoihinkin :P\nMahtaako tuolla "piirturiterä" nimellä löytää oikean tyyppisen terän?\nYmmrtääkseni teräthän on vaihtokelpoisia sahoissa samoin kuin esim. hiomakoneiden eri tyyppiset laikat\nMuuten tuota reunan nauhoitusta en nyt ymmärrä. Olin ajatellut sahatut pinnat käsitellä muulla tavalla kuin nauhoittamalla.\nKirjoitti: Lerssinen - 12.02.2021 kello on 22:40\nPiirturiterä on toinen erillinen terä joka on hienompi ja tekee sahausuran repimättä levyä tai muuta sahattavaa pintaa.\nKirjoitti: 99 - 12.02.2021 kello on 22:51\nLainaus käyttäjältä: ***** RautaRisto - 11.02.2021 kello on 15:59\nmutta kun erehdyin yrittämään siirtää kertaalleen kopioitua kuvaa, niin eipäs onnistunutkaan. Elikkäs siirrettävät kuvat pitää olla ns. alkuperäisiä tiedostoja,\nKopio vs. alkuperäinen ei ole vaikutusta onnistumiseen, ainoastaan kuvan formaatilla.\nKirjoitti: Yrjö - 13.02.2021 kello on 07:52\nLainaus käyttäjältä: ***** Lerssinen - 12.02.2021 kello on 22:40\nNiin se säädetään tekemään n. 1-2 mm. matala ura ennen varsinaista terää. Eli ei voi tavalliseen pöytäsirkeliin pistää. Terävä matalalla oleva terä ja hidas syöttönopeus ovat ainoat konstit.\nKirjoitti: mjo33400 - 13.02.2021 kello on 09:16\nTämmöisellä terällä voi maallikko sahata laminaattia ja jälki on hyvää. https://www.malmintera.fi/yleispyoroterat.htm\nKirjoitti: Yrjö - 13.02.2021 kello on 12:32\nLainaus käyttäjältä: ***** Yrjö - 13.02.2021 kello on 07:52\nTerävä matalalla oleva terä ja hidas syöttönopeus ovat ainoat konstit.\nTietenkin hienohampaisella terällä tulee sileä pinta.\nKirjoitti: RautaRisto - 14.02.2021 kello on 12:32\nTarkastelin tuota omassa sirkkelissä paikallaan olevaa terää. Näyttää olevan kovametallipalaterä 60-hampainen, positiivisella rintakulmalla, halkaisija 250 mm. Terällä voi sahata jopa metallia! Olen aikoinaan vuosia sitten vaihtanut alkuperäisen sirkkelissä olleen terän tällaiseen suht`koht hyvästi leikkaavaan terään. Tosiaan, niinkuin tuolla aiemmin kaveri totesi, pienempi rintakulma tai peräti negatiivinen rintakulma edesauttaa paremman leukkaustuloksen saamiseen.\nTein tuossa odotellessani lämpimämpiä kelejä, muutaman koesahauksen. Totesin, että sahauslaatu riittää minulle noitten kalusteiden sahaukseen. Vertasin omaa sahaustulosta, nimenomaan sitä alapuolen särmää kalustefirman sahaamaan keittiökaapin hyllyn reunaan ja totesin, että eipä oma leikkauslaatu häpeä ollenkaan. Mahtaakohan tuo lastulevyn huokoinen rakenne vaikuttaa melamiinin irtoamiseen tuossa sahaustilanteessa? Vai, mahtaneeko vaikuttaa melamiinin paksuus ja kovuus myös asiaan, verattuna tuohon vanerin ohuempaan pinnoitteeseen.?\nVasen reuna on tehdasreuna ja oikea oman sirkkelin reuna\nKaareva muoto on kuviosahan metalliterän sahausjälki yläpuolelta\nTässä samalla tavalla.\nKaareva muoto on kuviosahan puuterän sahausjälki yläpuolelta\nAlapuolen sahatut särmät\nEi tarvi ihmetellä, miksi lastulevy ei sovellu kovin hyvin kosteisiin kohteisiin. Kovin on huokoinen rakenne vaneriin verrattuna\nKirjoitti: RautaRisto - 26.02.2021 kello on 18:56\nLopultakin pakkaset hellitti ja päästiin hommiin, pitkästä aikaa. Ei muuta kuin sirkkeli pihalle ja ensimmäisen levyn leikkaukseen. Ensimmäinen tarkka homma oli merkitä tarkkaan terän kyljen suuntainen linja lautoihin molemmissa päissä sahaa. Näistä merkeistä sitten leikattavan osan leveys suoran kylkeen, josta leikattava levy saa ohjauksen. 2,4 metriä pitkän sahauksen onnistuminen riippuu tosiaan terän ja ohjarin yhdensuuntaisuudest a. Jo pienikin epätarkkuus linjassa alkaa "kanittaa" terää. Alkuvalmistelujen jälkeen aloitetaan osien sahaus. Homma onnistuu hienosti. Sahauksen suoruus ja pinnanlaatu on vähintäänkin hyvä meidän tarkoitukseen.\nEnsimmäisenä sahattiin kattoon tulevat 40 mm leveät tukisoirot, näitä tulee kolme rinnakkain kahteen kohtaan kattoa.\nSuunnitelmana oli aloittaa kalusteiden asennus oven pielestä ja vastakkaiselta seinältä samaan linjaan ja näiden levyjen väliin kattoa kannattavat soirot.\nSirkkelin ja kuviosahan yhteiskäyttö onnistui ihan hyvin\nKoska katto oli keskialueelta noin 20 mm painuksissa, ensimmäisenä tuettiin katto suoraan. Levyt on lattiaan kiinni kulmapaloilla ja kattoon ja seiniin liimamassalla. Aikamoinen hässäkkä tukirimoja ja vingoja tarvitaan ja tietysti aikaa, jotta liimamassat saavat kunnolla kuivua, unohtamatta riittävää lämpötilaa. Tästä sitten jatketaan levyjen asennusta vaiheittain keulaa kohti.\nKirjoitti: RautaRisto - 5.03.2021 kello on 07:58\nKulunut viikko on ollut lauhaa keliä, joten Retron rakentelukin on edistynyt. Nyt on taas luvassa "tupapäiviä". On mukavasti aikaa suunnitella tulevia juttuja ja hankintoja. Juuri eilen sain tilaukseen uuden Dometicin jääkaapin. Tuli yllätyksenä sellainenkin juttu, miten tämä Korona vaikuttaa tavaroiden saantiin, lähinnä toimitusaikoihin. Olen löytänyt sopivan liesi-allastason, mutta toimitukset menevät huhti-touko-kesäkuulle, jos silloinkaan. Nyt heitän kehiin pyynnön, josko joillain foorumin jäsenillä olisi tietoa, verkostoja jne. Kaikki vinkit olisivat arvokkaita. Kyseessä on tällainen Dometic MO 9722 L malli. Allas on oltava vasemmalla puolella. Kaikkia ko. tuotetta toimittavia liikkeitä en varmaankaan ole löytänyt, joten oletan ja toivon, että jollain saattaisi olla peräti varastossaan tällainen.\nKalusteiden rakentelu on hyvällä alulla. Vielä ainakin kaikki on onnistunut suunnitelmien mukaisesti.\nJohtuen juuri noista jääkaapin ja liesi-allastason toimitusajoista, aloitettiin tekemään ensin valmiiksi tämä oven puoleinen seinän kalusteryhmä. Tälle seinälle tulee heti oven pieleen pieni, vanha mutta toimiva Truman pistelämmitin ja lämmittimen vasemmalle puolelle "lankakorihässäkkä". Näiden väliin jää sopiva välitila vaikkapa viinipulloille ;D\nKun tekee itse, niin asennusjärjestyksen voi määritellä itse. Vaikkapa näin.\nPikavingat ovat jälleen kovassa käytössä. Olen tykästynyt käyttämään Sikaflexin 221 massaa. On todella monikäyttöinen tuote ja helppo käyttää. Toki työ etenee massan kovettumiseen vaatiman ajan puitteissa.\nKirjoitti: "Masi" - 5.03.2021 kello on 08:30\nJos on oikea, niin saksassa ja hollannissa joka paikassa lukee; loppu varastosta, toimitukseen aikanaan.\nSaksan ebay oli yksi englantilainen myyjä 2 kpl, 10 - 14 työpäivää toimitus.\nsouth devon campervans on nimeltään.\nKirjoitti: RautaRisto - 5.03.2021 kello on 08:33\nKiitos, joo tämä on juuri sellainen jota haen Thumb\nToivottavasti jollain olisi jotain vinkkiä antaa.\nKirjoitti: jamseil - 5.03.2021 kello on 10:56\nNäppärän kokoinen ja tyylikäs malli, ei ihme että on myyty loppuun.\nUK:ssa tuota näyttäisi olevan muuallakin varastossa.\nTuo Masin laittama sarja on vähän halvempi (asiakaspalautus).\nTämmöinen käyttämätön Cramer yhdistelmä osui silmään jokin aika sitten Torissa, ei tosin kantta ja vähän isompi. ;D\nItselle tuo olisi syksyllä tuohon hintaan kelvannut, kun oli lieden hankinta ajankohtainen.\nKirjoitti: RautaRisto - 5.03.2021 kello on 18:13\nKIITOKSET HYVISTÄ VINKEISTÄ Masi ja jamseil Thumb\nNyt on Masin mainitsemasta liikkeestä tilauksessa juuri tuossa kuvassa oleva liesitaso-allas paketti. Mukana tulee kaikki tarvittavat lisävermeet. Ja mikä parasta, huomattavasti edullisemmin kuin Suomesta pelkkä liesitaso-allas ;D\nPaketti tulee vajaan kolmen viikon päästä.\nKatsoin muuten tuota Torilla myytävänä ollutta systeemiä jo aiemmin, mutta mulla on vanha purettu lähes samanlainen jo joutilaana.\nKirjoitti: Aakku - 5.03.2021 kello on 19:19\nLainaus käyttäjältä: ***** RautaRisto - 5.03.2021 kello on 18:13\nTuleeko tuo Britanniasta....?\nMeneekö ne jo tullin kautta alvineen ja tullimaksuineen?\nKirjoitti: latushka83 - 5.03.2021 kello on 20:00\nNäkyy olevan briteistä ja menee. Vuodenvaihteessa loppui se siirtymäaika tuon suhteen. Ite kerkesin primuksen kv-pumpun tilata ennen vuodenvaihdetta niin selvisin vielä tullitta. Mikäli ymmärsin oikein tuon ebayn linkin kautta (saksaa en ymmärrä) niin nuo maksut hoidettiin jo tuossa tilausta maksaessa. Siellä toimituskulujen alla se n.89 puntaa.\nIhan mielenkiinnosta että paljonko tuollainen olisi ollut suomessa kun nytkin tuli jotain lähemmäs 500€ maksaan?\nKirjoitti: RautaRisto - 6.03.2021 kello on 09:56\nTämä paketti noiden asennustarvikkeiden kanssa, jossa on mukana tosiaan kaikki tarvittavat hana, letkut, lemmarit, ym. eli noilla vermeillä saa laittettua toimintakuntoon, maksoi tulleineen, veroineen, kuljetusmaksuineen tänne Kainuun korpeen kotiovelle toimitettuna 418,84 puntaa eli noin 515 euroa ;D Vertailin noita paketteja ja sain tuolle asennustarvikepaket ille hinnaksi 85 euroa.\nSuomessa tarjolla olevat pelkät liesi-allaspaketit maksavat kaupasta riippuen 490-525 euroa+ toimituskulut 25-50 euroa.\nEli Suomesta hankittuna vastaava paketti 600-650 euroa. Toki hintaero ei ole tärkein kriteeri vaan tällä kertaa toimitusaika. Suomalaiset kaupat eivät voi luvata tähän aikaan toimitusaikaa ollenkaan, jos ylipäätään saavat tavaraa, ties milloin. Tämä tuli sanottua muutaman kaupan edustajan suulla. Korona vaikuttaa päävalmistajan alihankkijoiden toimitusvaikeuksiin .\nJa tavara rupeaa loppumaan myös tuolla UK:ssa. Tätäkin pakettia jäi enää toimittajalle yksi paketti tähän hetkeen.\nYleensäkin noiden verkkokauppaostoste n kuljetusmaksut minua ihmetyttää. Mikä on näiden kuljetusfirmojen ansaintalogiikka?\nVastikään tilasin Virosta 25 kg:n paketin, jonka kuljetusmaksu oli 26 euroa. Kuljetukseen osallistui kuljetuksen seurannan perusteella ainakin neljä kuljettajaa ja pakettia käsiteltiin ainakin kolmessa terminaalissa.\nSaman 26 euroa maksaa nyt kyseessä olevan paketin kuljetus UK:sta tänne korven perukoille :laugh:\nNo, toisaalta kun kuljetuksen maksaa tavaran toimittaja, saattaa kuljetuskustannukse t ollakin esim. tuollaiselle liesi-allaspaketille vaikkapa Keski-Suomesta tänne samaan osoitteeseen 50 euroa Thumbd\nOtappa tuosta nyt sitten selvää :o\nKirjoitti: Aakku - 6.03.2021 kello on 10:59\nEU:n ulkopuolelta kun ostaa...\nPakosta on tullut tilailtua Jenkeistäkin. Tuotteen hinta on kohtuullinen, mutta rahti melko arvokasta.\nEniten kismittää, kun ALV pitää maksaa rahdistakin Suomeen. Tullimaksut ovat sinänsä pienet. Kilpailukyky alkaa siinä kohtaa helposti hiipumaan.\nKirjoitti: K.E.V - 6.03.2021 kello on 11:34\nKirjoitti: Erkki - 6.03.2021 kello on 11:36\n^ No nyt olisi edullinen setti.\nKirjoitti: K.E.V - 6.03.2021 kello on 12:00\nOn facen karavaanareiden kirppiksellä\nKirjoitti: RautaRisto - 6.03.2021 kello on 18:04\nOlen nähnyt tämän ilmoituksen jo aikaa sitten, mutta minulla on aivan samanlainen purettuna vaunusta. Nyt on tarkoitus päivittää vaunuvanhus tähän päivään, joten laitetaan uutta laitetta vanhojen tilalle. Tuo ilmoituksen malli on jo vanhahtava, vaikkakin on käyttämätön. Onhan nämä uudet lasikannelliset kompaktit mallit tätä päivää ja mitoiltaankin paremmin soveltuvat varsinkin pieniin tiloihin. Ehyt jääkaappikin jäi joutilaaksi kun halusimme uuden, hieman tilavamman mallin.\nKirjoitti: Erkki - 6.03.2021 kello on 18:29\nAhaa. Sinulleko tulee lasikannellinen malli. Mukavasti saa lisää laskutilaa lasikansilla. Ahtaissa tiloissa hyvä ratkaisu.\nKirjoitti: Tarvasjoki - 6.03.2021 kello on 19:46\nLainaus käyttäjältä: ***** Erkki - 6.03.2021 kello on 18:29\nKunhan muistaa että ei laske kuumaa pannua tai kattilaa lasikannelle menee muuten ihan murusiksi on kokemusta ja maksaa uusi non satkun ,tein ite uuden rosterista niin saa laskea vaikka mitä.\nKirjoitti: Erkki - 6.03.2021 kello on 20:31\nLainaus käyttäjältä: ***** Tarvasjoki - 6.03.2021 kello on 19:46\nNäin on. Tuosta syystä meidä vaunussa käytetään Ikeasta ostettuja teräksestä tehtyjä pannunalusia, joissa on paksuhkot muovijalat. :)\nKirjoitti: K.E.V - 6.03.2021 kello on 21:20\nOhut, kevyt korkista tehty alunen on paras, helppo säilyttää, sen voi laittaa kattiloitten väliin kaapissa ettei kolise ajon aikana.\nKirjoitti: Erkki - 6.03.2021 kello on 22:19\nLainaus käyttäjältä: ***** K.E.V - 6.03.2021 kello on 21:20\nNäitä meilläkin on vaunussa 3kpl. Ikeasta ostettuja muoto pyöreä.\nKirjoitti: Oulaa - 7.03.2021 kello on 08:49\nMinä ihmettelen tuota piirimyyjien valittelua ettei toimitukset pelaa.\nOdoteltiin Rangerin osia merkkiliikkeestä kolme viikkoa ???\nItse tilasimme suoraan Ameriikasta startin verkkokaupasta niin se oli KUUDESSA päivässä tullattuna mun pöydällä kotona 8)\nKirjoitti: Aakku - 7.03.2021 kello on 09:00\nLainaus käyttäjältä: ***** Oulaa - 7.03.2021 kello on 08:49\nMinä olen tilannut sekä kivijalkaliikkeen kautta, että suoraan netin kautta Jenkeistä....\nKivijalkaliike tekee koontitilauksen kerralla ja kuljetukset tapahtuu laivalla kontissa. Netin kautta tilaamani tulee nopeammin lentorahtina, mutta postitus on kallista. Harrasteauton pitkä pakoputki olisi pitänyt katkaista, jotta se olisi ollut edes jotenkin järkihintainen kuljettaa lentorahtina. Tilasin sen sitten kotimaisen kaupan kautta täysmittaisena, mutta toki se kesti aikansa. Hintaero ei kovin suuri ollut, koska kauppakin tarvitsi katteensa.\nKirjoitti: RautaRisto - 9.03.2021 kello on 13:58\nMuutama lauhempi päivä on heti käytettävä hyväksi. Kerkesin juuri sopivasti asentaa lämmittimen paikalleen. Koska vaunua tulemme käyttämään ainoastaan kesäaikaan, ei lämmitysjärjestelmä n tarvitse olla kovin kummoinen. Löysimme hyvän, varmatoimisen Truman pistelämmittimen. Siitä riittää lämpöä sen verran, mitä kesällä sattuu käymään ilmat viileinä. Kokemuksesta voin sanoa, että keskellä kesääkin saattaa tuolla Lapissa käydä lämpötila tosi alhaalla ja silloin lisälämpö ei ole pahitteeksi. Lämpö pitää myös ilmankosteuden vaunussa kurissa.\nTänään aamulla oli mittarissa ulkolämpötila -30 astetta. Halusin testata lämmittimen toiminnan, joten ei muuta kuin kaasupullo vaunuun ja letku kiinni lämmittimeen. Ai että lähti makeasti lämmittämään. Tein muutaman sytytyksen ja sammutuksen kokeeksi ja totesin, että toimii moitteettomasti. Paloilma tulee lattian läpi lämmittimen alapuolelta ja pakokaasut poistuu jääkaapin entisestä pakoaukosta. Yhtenä testin ajatuksena oli seurata säteilylämmön kehittymistä lämmittimen ympärillä. Nyt voin suunnitella lämmittimen päälle rakenteita, pelkäämättä, että kuumenevat liikaa.\nNyt sitten taas ootellaan lämpimämpiä kelejä, jotta päästään askartelemaan Thumb\nLämmitin saa vielä uuden "sävy-sävyyn" lämmönkestävän maalipinnan\nTilaa on riittävästi lämmittimen takana putkille ja säteilylämmön leviämiselle. Nurkassa on oottamassa 230 V kaapeli mahdollista tarvetta. Muoviletku on ns. ohjausletkuna, jonka läpi voin sitten aikanaan työntää vaunun alta kaasuputken.\nSuorakaideaukkoon laitan peltisen läpivirtausritilän, josta on mahdollista päästää tarvittaessa ulos liikaa lämpöä ja toimiihan se hyvänä ilmanvaihtoritilänä . Näitä korvausilma-aukkoja ei ole koskaan liikaa.\nKirjoitti: jamseil - 9.03.2021 kello on 15:24\nJääkaappi lämmittää hieman toista seinää, niin ei tule ihan yksipistelämmitys. Thumb\nMuista jättää kalusteisiin sen taakse hyvä ilmankierto.\nKirjoitti: RautaRisto - 10.03.2021 kello on 13:07\n"Ei päivääkään, ettei jotain uutta". Näin on käynyt tässäkin mainitussa jääkaappiasiassa. Vanha kaappi oli asennettu tuohon nykyisen lämmittimen kohdalle ja suorakaiteen muotoinen aukko oli suurinpiirtein kaapin yläosan kohdalla. No, sehän on ihan ok, mutta palamisilma-aukko olikin aivan missä sattuu, eli viereisen kaapin kohdalla yhden väliseinän takana pyöräkotelon etureunan paikkeilla. Sieltä ilman olisi pitänyt päästä kaapin polttimelle. Kaappi ei ole toiminut meillä vaunun koko olemassa olon aikana kunnolla. Ihmeteltiin vain reissun päällä ja tuumattiin, että kylläpä kaappi toimii hyvin kun vieressä olevan pesualtaan kylkikin on ihan kuuma. Kaappi ei pysynyt kylmänä ja reistaili muutenkin.\nNyt kun ollaan tutustuttu uusien kaappien asennusohjeisiin, niin moni asia on valjennut. Esimerkiksi se, että kaapin ja seinän välinen tila ei saa olla liian suuri. Meidän uuden Dometic- kaapin asennusohjeessa tämä väli on määritelty 15-25 mm! Jos väli jostain syystä jäisi isommaksi, pitää seinään tehdä uloke, jolla tila saadaan haluttuun mittaan. Näinhän se on kun asiaa pähkäilee perusteellisemmin. Kaapin ja seinän väliin pitää saada aikaan ns. "hormi-ilmiö". Tämä tietysti edellyttää riittävää palamisilman saantia kaapin alaosaan ja vastaavasti kaapin yläosassa pitää olla riittävän kokoinen aukko palamiskaasun poistumiselle. Toki nämä ohjeet ovat kaappikohtaisia.\nNäin olisi tarkoitus asentaa uusi kaappi. Palamisilma tulee lattian aukosta 100mm:n taipuisaa letkua myöten kaapin alaosan tasolle kaappia kannattavan tason läpi. Mahdollinen kaasuvuoto pääsee valumaan samaa putkea myöten ulos. Palamiskaasut ja syntynyt lämpö poistuvat katossa olevan joutilaaksi jääneen Truman pakoputken aukosta. Pitäisi toimia hyvin. Jos ei toimi, eli välitilassa ei ilma vaihdu riittävän tehokkaasti, olen ajatellut ensimmäisenä vaiheena lisätä välitilan yläosaan pienen puhaltimen tehostamaan ilmanvaihtoa. En haluaisi alkaa tekemään kattoon reikää, mutta sekin saattaa tulla kyseeseen,jos nykyinen pakoputken läpimitta osoittautuu liian pieneksi.\nTämän suhteen ollaan viisaampia vasta sitten kun ollaan liikenteessä kesähelteillä :laugh:\nKirjoitti: mike - 10.03.2021 kello on 13:31\nEi pidä sekottaa pakoputkea ja jääkaapin taustan ilmanvaihtoa keskenään! Pakoputki ei varnaankaan vaadi paria senttiä isompaa reikää mut kaapin tausta varmaankin 150mm reiät ylös ja alas.\nKirjoitti: RautaRisto - 10.03.2021 kello on 14:04\nLainaus käyttäjältä: ***** mike - 10.03.2021 kello on 13:31\nAjattelitko, että pitäisi olla erikseen oma reikä kaapin pakokaasulle?\nTarkoitin, että aika näyttää sitten käytössä, miten katossa olevan aukon pinta-ala riittää riittävään ilmanvaihtuvuuteen ja myös samalla pakokaasujen poistumiseen.\nKirjoitti: mike - 10.03.2021 kello on 14:29\nEi tarvii olla eri reikää! Ajattelin kun puhuit vaan pakoputkesta.\nKirjoitti: RautaRisto - 10.03.2021 kello on 20:09\nAnteeksi, puhuin pakoputkesta kun tarkoitin katossa olevaa läpivientiä, jonka läpi meni vanhan lämmittimen pakoputki. Eli katossa sisäpuolella on lyhyt natsa, jonka vielä katkaisen katon alapinnasta niin, että lämpö ja pakokaasu virtaavat mahdollisimman virtaviivaisesti ulos.\nKirjoitti: Tieton - 11.03.2021 kello on 17:37\nMihin ratkaisuun päädyit levyjen sahauspintojen käsittelyssä?\nKirjoitti: RautaRisto - 11.03.2021 kello on 20:32\nOn vielä vaiheessa. Olen ajatellut tehdä noihin hukkapaloihin kokeiluja eri vaihtoehdoilla. Joku läpikuultava vaihtoehto on ollut alun perin eniten mielessä. Jostain syystä tykkään tuosta vanerin sahauspinnan (otsapinnan) kuviosta eri kerroksineen. Mutta osa näkyviin jäävistä sahauspinnoista on nyt tehtaan peittävällä sävyllä. Seinän värisävy olisi aika lähellä kalusteseinien harmaata sävyä. Jemmassa on myös paneelivahaa muutamia vaaleita sävyjä. Jonkin sortin lakkaakin olen ajatellut. Lopullinen valinta pitää tehdä sitten kun kokonaisuus on valmiina. Seinää vasten tulevia ja muita piiloon jääviä sahauspintoja en käsittele, koska normaalien kosteusvaihteluiden en usko aiheuttavan mitään haitallista homekasvustoa. Näkyvillä pinnoilla pintakäsittely on enemmänkin ulkonäköön vaikuttava asia. Perustan tämän ajatukseni sille, että ei noitakaan purettujen kalusteiden näkymättömissä olleita sahauspinoja oltu käsitelty. Pinnat olivat kuin uudet, vaikka ovat olleet alttiina kosteusvaihteluille 34 vuotta.\nPs. Huomenna haetaan uusi jääkaappi Matkahuollosta ;)\nKirjoitti: Ossi66 - 12.03.2021 kello on 06:19\nTehtaan pinta lähtee yleensä helposti ja siististi hiomalla, jos kaikkiin haluaa puhtaan sahauspinnan näkyviin ;)\nKirjoitti: RautaRisto - 12.03.2021 kello on 07:40\nKiitos vinkistä, tuokin pitää kokeilla Thumb noihin hukkapaloihin\nKirjoitti: jamseil - 12.03.2021 kello on 09:05\nAika tilaa vieviä konsoli hässäköitä ehdottelee jääkaapin asennusohjeet, tuollaisen se tosiaan vaatii jos haluaa lämmön tuulettaa pihalle.\nEi näytä noiden lämpöisissä maissa tehtyjen uusien jääkaappien asennusohjeissa olevan toista asennusvaihtoehtoa, jota suosittiin pohjoismaisissa kulkimissa silloin kun niitä täällä vielä tehtiin.\nYlemmän kuvan vaihtoehdossa lattiassa on vain 40mm reikä kaapin takana ja pakoputki menee ulos seinän läpi vinolla T-putkella. T-haarasta siis imee myös lauhdelämpöä kaapin takaa jonkin verran ja se estää tuulen ja vastaan tulevien autojen ilmavirran pääsyn poltinputkeen. Suurin osa lauhdelämmöstä kuitenkin lämmittää vaunua.\nKolmena kesän hellepäivänä huono, muuten hyvä kun lämmittää vaunua arviolta 50-75W.\nKirjoitti: RautaRisto - 12.03.2021 kello on 12:40\nNiin kuin näistä erilaisista kaapin asennusohjeista nähdään, niin ajat muuttuu ja käsitykset samoin ilmanvaihdosta ja kaapin toiminnasta erilaisissa käyttölämpötiloissa . Meillä on pieni vaunu ja käyttö on kesäisin, jolloin ulkolämpötila on reippaasti plussan puolella (toivottavasti). Tällöin kaapin toiminnasta syntyvä lämpö on hyvä ohjata ulos. Samoin tuon palamiskaasun poisjohtamisen haluan johtaa katossa olevasta aukosta ja myös kaapin toiminnasta syntyvän lämmön. Ainakin aluksi kokeilen tätä ratkaisua, aika sitten näyttää riittääkö ilmanvaihto näin toteutettuna.\nTämä vaatii tietysti kaapin tiivistä asennusta.\nNoissa kuvissa tuo 40 mm reikä on todennäköisesti mahdollisen vuotokaasun ulospääsyä varten.\nNyt kaappi on ehyenä kotona. Toimitus oli ripeä ja kaupan teko asiallinen, kiitokset SarkaCaravanille Thumb\nTällainen 80 litran kaappi, paristopiezolla ja mitoiltaan sellainen, että mahtuu vaunun ovesta juuri sisään. Haluttiin nimenomaan tuollainen täysin "sähkövapaa" versio.\nKirjoitti: Ossi66 - 12.03.2021 kello on 12:45\nEn muista onko täällä ollut asiasta mainintaa, mutta kannattaa rakentaa niin että saa palopään huollettua tuuletusaukkojen kautta ilman isompia ongelmia koko kaappia purkamatta ;)\nKirjoitti: RautaRisto - 12.03.2021 kello on 14:06\nLainaus käyttäjältä: ***** Ossi66 - 12.03.2021 kello on 12:45\nTuota olen kyllä mietiskellyt. Toivoin, että poltin olisi ollut kaapin oikealla reunalla edestä katsottuna. Mutta eipä ollut. Olisin saanut tehtyä huoltoluukun vaatekaapin vastaiselle sivuseinälle ikkän kuin piiloon. Nyt pitää suunnitella huoltoluukku vasemmalle sivulle ja tehdä siihen sopiva mahdollisimman nätti saranoitu pieni "ovi".\nOn kyllä niin viisaan näköinen tuo uusi poltin- ratkaisu.. Pikkuisen on malli muuttunut alkuperäiseen nähden. Uskon, että nuohous onnistuu yläkautta avatun luukun kautta, mutta varmaan pitää suojata jollain tuo poltin, jossa näkyy nuo liekkiaukot. Muutenhan kaikki karstat tippuu noista aukoista polttimen sisälle ennen imurointia. Kai polttimen saa irroitettua, mutta mahtaako olla tarpeellista vielä vuosiin? Eikös tärkeintä ole putsata tuo pystyputki?\nKirjoitti: tsahkali - 12.03.2021 kello on 14:57\nPaloilman otto on näköjään muuttunut täysin avoimeksi. :o\nKirjoitti: jamseil - 12.03.2021 kello on 15:31\nHieman on sukunäköä Thetfordin viilapenkissä litistettyyn putkenpätkään, mutta ei ole kehdattu ihan suoraan kopioida. :)\nOlisiko sillä täysin avoin rakenne, ettei tartte sen vaihtoon kaasulupia huollossa kun putkistoon ei tarvitse kajota.\nOnko tuo putki rosteria? Olisi aika paljon kestävämpi.\nEiköhän tuo irtoa kun myyvät varaosana. Hinta 1/4 vanhaan malliin verrattuna.\nPystyputkeen tosiaan enimmät karstat tulee.\nKirjoitti: RautaRisto - 12.03.2021 kello on 16:17\nTein magneettikokeen: on rosteria ;D\nVarmaankin lähtee irti suhteellisen vaivattomasti, mutta enpä ala vielä yrittämään, ettei käy vanhanaikaista, eli liian innostuksen vallassa saan pian rikottua.\nPikkusen arveluttaa nuo asennuksen ohjekuvat mm. tuo, jossa pakokaasu purkautuu vapaaseen sisätilaan ja poistuu yläosasta. Mukana kyllä tuli seinänläpi-vermeet, mutta en aio niitä laittaa ainakaan ensihätään . Haluan katsoa tuon helpomman vaihtoehdon, koska katossa on sopivasti läpivienti ulkotilaan.\nKirjoitti: RautaRisto - 15.03.2021 kello on 19:47\nNo niin, yhdenlainen etappi saavutettiin tänään, kun saatiin uusi jääkaappi kantaa vaunuun. Tosin, pitäähän se vielä nostaa pois paikaltaan parempaan talteen, kunhan saan taakse tulevan ilman ohjauslevyn paikan merkattua kaapin paikallaan ollessa. Näin on helpompi kuin alkaa mitoittamaan tarkka paikka pelkästään mittojen perusteella. Asennuksen toteutus on lievästi sanoen omaperäinen, mutta niinpä tämä koko remppa on omanlaisensa monessakin mielessä... Mutta kun itselle tekee, niin on mahdollista tehdä niinkuin haluaa, unohtamatta kuitenkaan tiettyjä lainalaisuuksia kuten esim. nestekaasun ominaisuudet.\nAjatuksena oli hyödyntää vaunussa jo olevia aukkoja. Joten ilman otto on vanhasta lämmittimen lattiassa olevasta ilmanottoaukosta ja poisto samoin lämmittimen palokaasujen poistoaukosta katolle. Muilta osin noudatan valmistajan ohjeita mm. kaapin ja seinän välitilan mitasta.\nValmistajan ohjeissa neuvottiin laittamaan kaapin sivuille ns. huulitiivisteet, samoin takaosaan. Ratkaisin tämän mielestäni paremmin. Liimasin molemmille sivuseinille 8 mm paksut polyuretaanilevyt, jotka tiivistävät kaapin kyljet laajemmalta alueelta. Ulkopinnat on ns. alumiinipinnoitettu . Tämä toteutus vaati kalusteen tarkan mitoituksen.\nKaapin takareunaan liimasin Sikaflexin 221 massalla puuriman, johon laitoin myös tiivisteen. Kaapin yläosaan tulee levy, jota vasten kaappi asettuu tiiviisti.\nNyt kaappi on sellaisella korkeudella, että ei tarvi enää mennä lattialle kontalleen, kun haluaa kaapista ottaa jotain.\nVaatekaapin puoleiselle seinälle tein aukon, jonka kautta pääsee esim. liittämään kaasun ja 12 V johdot. Luukun teen ehkä rosterista, kun sattuu olemaan pala joutilaana, eikä se vie tilaa paksuudeltaan kaapissa.\nIlman otto hoituu kahdella taipuisalla teräslankavahvistei sella letkulla. Letkut jäävät molemmissa tiloissa välipohjan alle hyvin suojaan. Kaapin takana on 120 x 500 tila jonka alaosaan putket kytketään. Mahdollinen vuotokaau pääsee valumaan vapaaasti letkuja myöten vaunun alle ulkotilaan. Ilma nousee vapaasti polttimelle.\nKaapin värisävy sopii hyvin kalustelevyihin.\nKirjoitti: RautaRisto - 17.03.2021 kello on 16:01\nKaappi on nyt kaikilta osiltaan asennettu, aikanaan sitten kytketään kaasu ja 12 V. Aika tarkan mittauksen vaati tuo ilmanohjauslevyn asentaminen niin, että kaapin ollessa etuosastaan oikealla syvyydellä, kaapin tiivistepinta painautuu tiiviisti levyä vasten. Valmistajan suositusten mukaiset tiiveysvaatimukset pitäisi nyt olla kunnossa.\nIlmanottoputket mahtuvat hyvin olemaan avattavien välipohjien alla suojassa\nTätä levyä vasten kaapin tiivistepinta painautuu.\nLevyn taakse tein rosterisen ohjauslevyn ylöspäin nousevan ilman mahdollisimman pyörteettömän virtauksen varmistamiseksi\nVanha Ikean paistopelti sai uuden elämän jääkaapin takana. Ajattelin noudattaa mahdollisimman hyvin ohjeita, joiden mukaan kaapin ja seinän välitilan etäisyys tulisi olla 15-25 mm. Uskon kyllä itsekin ,että tuolla riittävän pienellä välillä saadaan aikaan mahdollisimman hyvä ilman ylöspäin virtaus.\nEn vaan ymmärrä, miksi valmistaja ei laita kaappeihin valmiiksi palkkia, jota vasten ilmanohjauslevy neuvotaan asentamaan. Palkki on kyllä esitetty asennusohjeiden kaaviokuvissa.\nNurkkiin laitettiin pienet lisätiivisteet- saatiin täysin tiivis rakenne.\nKirjoitti: mjo33400 - 17.03.2021 kello on 18:20\nLainaus käyttäjältä: ***** tsahkali - 12.03.2021 kello on 14:57\nMutta todella järkevä ratkaisu.\nKirjoitti: tsahkali - 17.03.2021 kello on 19:01\nLainaus käyttäjältä: ***** mjo33400 - 17.03.2021 kello on 18:20\nLuultavasti, kun sellainen on tehty. ::)\nKun poltinpää näyttää entisenlaiselta, niin suutinkoko lienee muuttunut?\nKirjoitti: RautaRisto - 20.03.2021 kello on 10:47\nLiesi-allaspaketti tulikin yllättävän nopeasti. Ensi viikolla oli luvattu toimitusaika, parempi näin. Sopivasti pääsee kalusterunkojen suunnitteluun ja tekoon.\nKyllä on näppärän kokoinen paketti, noin 350 x 750 mm. Just sopiva tämmöiseen pieneen vaunuun.\nMuutenkin hyvin suunniteltu rakenne esim. puhtaanapidon kannalta. Jos keitellessä kiehuu keitokset yli, niin helppo putsata ja huuhtoa suoraan altaaseen.\nKaasuputken pää on harmittavasti väärään suuntaan. Mutta kai tuosta pääsee kulmaliittimillä suht koht helposti kääntämään suunnan tuonne alas ja vasemmalle jakotukille päin.\nTässä olisi uuden "keittiön" paikka. Liesi-allaspaketti tulee ikkunan kohdalle symmetrisesti aivan ikkunan alapuolelle. Tulee minun mielestäni hivenen alas, mutta vaimolle sopii kuulemma hyvin. Nyt on ajatuksena tason alapuoliseen tilaan laittaa pienet harmaa- ja puhdasvesisäiliöt ja roska-astia. Ovet ajattelin toteuttaa liukuovisysteemillä . Vasemmalle kaarevalle seinustalle tulee taso hieman korkeammalle, jonka alapuolelle tulee tilaa sähkökeskukselle, akulle ym. Tähänkin ajattelin tehdä liukuovet. Tason yläpuolelle tulee puretuista vanhoista yläkaapeista kaapisto kuiva-aineille yms. Alakaapistoon jää hyvin tilaa kattiloille ja pannuille. Johonkin pitää sovitella vähintään yksi vetolaatikko keittiövälineille.\nJonkinlainen nopea töherrys paperille auttaa aina hahmottamaan tilannetta ;D\nKirjoitti: RautaRisto - 24.03.2021 kello on 18:11\nMeinas mennä tuossa viikonloppuna "hermo huonoon kuntoon", kun ranne kipeytyi jostain syystä aivan jumalattoman kipeäksi. Pari yötä piti taistella särkylääkkeiden voimalla. Katselin jo aikoja ortopedeille, mutta kaikki olivat vain perehtyneitä jollekin muulle ruumiin osalle kuin ranteeseen. ???\nPäätin ottaa käyttöön yksinkertaisen omahoidon eli kävin hakemassa apteekista rannetuen ja kuinkas ollakaan, ranne parani yhden päivän rauhoitusajan jälkeen.\nEilinen päivä oli totuttelua rannetuen kanssa. Keittiöön tulevat levyosat saatiin sahattua. Ja ranne ei ollut moksiskaan, joten hyvin nukutun yön jälkeen tänään alkoi keittiön rungon kasaaminen.\nUlkona 10 astetta lämmintä ja hyvä kirrien pilkkipaikka kilometrin päässä. Mutta, niin vain retron remontti veti pidemmän korren. No nyt on keittiön runko siinä vaiheessa, että huomenna voikin lähteä sitten "hakemaan" niitä kirrejä ;D\nMuutamia purettuja rimojakin saadaan uusiokäyttöön.\nTakaosan tilan varaan sähköille. Koetin suunnitella tuon nurkan mahdollisimman avaraksi, että sähkäri mahtuisi touhuamaan nurkassa..\nMolempien aukkojen seiniä vasten jätin vielä laittamatta pieliosat, koska suunnitelmana on laittaa liukuovet. Seinää vasten ajattelin laittaa alumiiniprofiilit, näin saan mahdollisimman tilavan noista molemmista aukoista. Mutta, jos tulee ongelmia liukuovissa tarvittavien al-profiilien hankkimisessa, niin sitten lisään pieliosat ja laitan normiovet. Mahdollisia väliseiniä rungon sisälle pitää harkita myöhemmässä vaiheessa. Tasojen materiaalissa päädyttiin tuohon samaan pinnoitettuun koivuvaneriin kuin on tuo itse runkokin. Valintaan vaikutti keveys verrattuna paksumpiin tasolevyihin ja kulutuskestävys kyllä riittää meille tässäkin materiaalissa. Myös saman levymateriaalin käyttö minimoi hukkapalojen määrän.\nKirjoitti: latushka83 - 24.03.2021 kello on 22:47\nHienosti etenee rojekti sulla ja siistiä jälkeä. Thumb Tuo allas/hella on varsin näppärän olonen kokonaisuus. Alkaa jo mietityttään että itelläkin vaihtaa tuollainen vastaava vanhan tilalle. ;D\nJos tuo pöytäpinnan kestävyys mietityttää niin sitähän on olemassa sellaisia kirkkaasta muovista tehtyjä pöytäliinoja (https://fi.grandado.com/products/2018-1mm-paksu-pyorea-poytaliina-lapinakyva-poyta-kattaa-pvc-n-kiintean-sohvan-lasi-levytyynyn-vesitiiviit-poytaliinat) niin tuollaisella on varsin helppo suojata pinnat. Tuollaista ite harkinnut omassa vaunussa pöydän päälle.\nKirjoitti: RautaRisto - 25.03.2021 kello on 07:00\nKiitos kommentista Thumb\nAika näyttää, alkaako tasopintoihin tulemaan kovin herkästi jälkiä. Luulen, että meidän kahden aikuisen käytössä kestävät...\nVarsinainen pöytälevy tehdään 18 mm koivu- tai akaasialiimalevystä . Nämä tosin vaativat jonkinlaisen pintakäsittelyn, mutta mieluummin näin kuin laittaa paksumpi ja raskaampi laminaatti tmv.\nYksi hankaluus tässä on käsissä pikapuoliin. Nimittäin kun ovien paksuus on vain 12 mm, niin ei pysty laittamaan normi kalustesaranaa, joka olisi sitten säädettävä. Olen hankkinut mallikappaleet ns. jousella varustettuja kalustesaranoita. Näitä ei voi säätää ollenkaan, joten vaatii todella tarkan asennuksen. Otan hyviä vinkkejä vastaan Thumb\nKirjoitti: Ossi66 - 25.03.2021 kello on 09:35\nVanerista sopivan paksuinen korokepala saranan kohdalle, niin perussarana passaa. Vaatii kyllä sitten saman rungon puolelle, jos runko oven suuntaan, mutta eikai se vahvistus siinäkään haittaa. laittaa runkoon vaikka täyskorkean suikaleen. Oveen vaikka siisti puoliympyrä reikäsahalla sahattuna ja halkaistuna.\nKirjoitti: RautaRisto - 25.03.2021 kello on 10:56\nLainaus käyttäjältä: ***** Ossi66 - 25.03.2021 kello on 09:35\nKiitos vinkistä, en kylläkään aivan tajunnut, miten ajattelit. Johtuu yksinomaan omasta hoksaamiskyvystäni. Tein koeasennuksen noilla pinta-asennettavilla Mignon- saranoilla, mutta eipä tyydyttänyt. Meillä ovet tulee rungon päälle. Kokeilin 16 mm vanereille, ulkonema oven kiinni ollessa oli noin 6 mm ohi rungon, ei hyvä. Kokeilin talloja rungon ja myös saranan puolelle oveen. ei sekään ollut hyvä. Muutenkin tuo saranatyyppi tuntuu aika huteralta.\nTarkoititko tuolla perussaranalla sellaista normaalia upotettavaa mallia, joka vaatii ovessa joko 25 mm tai 35 mm halkaisijaisen upotuksen? Tarkoititko, että upotuksen kohdalle voisi laittaa tuon puoliympyrän muotoisen korotuksen? :)\nKirjoitti: Ossi66 - 25.03.2021 kello on 10:59\nLainaus käyttäjältä: ***** RautaRisto - 25.03.2021 kello on 10:56\n;D Kyllä sellaista koitin esittää. Sahaat sopivankokoisen ympyrän vanerista ja sen kahtia kahdeksi puoliympyräksi.\nPuoliympyrä saranan alle, jolloin saa tehtyä sen upotuksen saranalle ;)\nKirjoitti: RautaRisto - 25.03.2021 kello on 11:23\nEi muuta kuin uutta kokeilua ;D\nKirjoitti: Ossi66 - 25.03.2021 kello on 11:57\nPala voi tietysti olla minkämuotoinen hyvänsä, mutta puoliympyrä jotenkin tuossa istuisi omaan silmään - silleen tehdyn näköisesti ;)\nJa jos tosiaan tulee rungon päälle, niin tietysti reunasta hieman keskemmälle jolloin taas näyttää että toteutus on ihan alunperin suunniteltu tuollaiseksi ;D\nKirjoitti: RautaRisto - 25.03.2021 kello on 13:52\nLainaus käyttäjältä: ***** Ossi66 - 25.03.2021 kello on 11:57\nTotta puhut Thumb\nKatselin noita saranatyyppejä ja esim. Grassin päätysivusarana 110 näyttäisi ihan sopivalta. Tämmöiset on itsellä kaappien ovissa. Eikä tarvi tosiaan kuin esim. 4 mm vanerin tuohon oveen juurikin noin kuin ehdotat. Upotus on näköjään kaikilla ko. saranatyypeillä n. 12 mm. Pitää vain tosiaan sitten tuota aluslevyä siirtää samat 4 mm kauemmaksi seinän reunasta.\nPitää irrotella pari kappaletta saranoita korkeista kaapin ovista koekäyttöön. Lähinnä nyt askarruttaa tuon upotusporauksen onnistuminen. Pitää löytää edullinen kovapalateräinen upotuspora Thumb\nKirjoitti: kettunen - 25.03.2021 kello on 15:20\nHyvää jälkeä tulee.\nSaranan upotukset saa parhaiten normaalilla sylinteriporalla.\nEi tarvi olla kovapalaa.\nLöytyy esim. Biltemasta, alle kympillä, matala keskipiikki ja sivuleikkuut ja pohjaleikkuut.\nTämmösellä terällä teet 10v.saranankoloja. Menee myös laminaatista läpi ja jälki on siistiä.\nKirjoitti: RautaRisto - 25.03.2021 kello on 15:57\nLainaus käyttäjältä: ***** kettunen - 25.03.2021 kello on 15:20\nMoikka ja kiitti. Huomenna suunta Biltemaan Thumb Eihän noita upotuksia tarvi tehä kuin 28 kpl. Joku vain moitiskeli kovasti noita hiiliteräsporia. Nimenomaan Lidllin upotusporaa moitittiin kovasti, tekee halkaisijaltaan alimittaista. Tällä Biltemalaisella tulee ilmeisesti juuri sopivan kokoinen upotus.\nKirjoitti: kettunen - 25.03.2021 kello on 16:21\nOnhan niitä toki muuallakin.\nKolohan täytyy olla hieman kireä, eli kalustehommissa sarana normaalisti koputellaan koloon vasaralla ja ruuvi kiinnittää sen lopullisesti.\nPaitsi Ikean sarana joka kiristyy vivulla.\nKannattaa laitta metallisaranat ja sivuun vastakappale jossa leveällä kiinnitys ja tiettyvaunussa jokainen sarana jousella, niin pysyy ovet kiinni ajossa ilman salpoja.\nJos sulla on mahdollisuus käyttää pöytäporaa saat sillä vähä paremmin painetta terälle ja sitte reilusti kierroksia.\nKäsikoneellakin onnistuu kunhan saa sivuleikkuun alkuun voi vähän kallistaa poraa ympäri niin leikkaa pienemmällä paineella.\nEdit: Tarkista toki saranasta että terä on oikeaa kokoa.\nKirjoitti: RautaRisto - 28.03.2021 kello on 16:58\nLainaus käyttäjältä: ***** kettunen - 25.03.2021 kello on 16:21\n"Ei päivääkään , ettei jotain uutta". Tänään piti tutustua upotusporaan, tai puhutaan myös oksaporasta. Kun ei kertaluontoiseen käyttöön kannata hankkia aivan ammattiluokan poria, niin silloin pitää tyytyä näihin ns. hiiliteräsporiin kovapalaporien sijaan. Laatu on tosiaan näillä varmaankin aina verrannollinen hintaan. No, ostin Puuilosta 7,90 maksavan upotusporan. Näitähän ei pääse sen kummemmin tutkimaan, kun ovat pakattu niin, että terän laatua ja valmistuksen viimeistelyä on mahdotonta arvioida. Ajattelin, että tuohon hintaan ei kovin kummoista poraa voi saadakaan, mutta kuitenkin... Kun avasin paketin ja katselin poran teroitusta, niin melkein itku pääsi. Valmistuksen jälkeiset purseet ja karkea valmistuksen laatu oli silmiin pistävää. Kokeilin aluksi pari upotusta tekemättä poralle mitään. Kokeilin pienillä kierroksilla, ei tahtonut upota, eikä porautua, sitten isoilla kierroksilla, paremmin onnistui, mutta terä kuumeni kovasti, ei hyvä näinkään. Sitten Puuilosta aikoinaan ostetulla ns. timanttiviilalla aloin parannella ja viimeistellä teräpintoja. Ainoastaan rintakulman puolelta hioin varovasti purseet ja epätasaisuudet vähemmäksi. Uudet kokeilut ja paremmin onnistui, myös kohtuullisen pienillä kierroksillakin. Tein vielä yhden "tuunauksen". Katsoin, että poran kärkipiikki on tarpeettoman korkea, eli noin 4 mm ja muutenkin tylpän oloinen, joka ilmenee poran huonossa uppoamisessa. Päätin muotoilla terää ensin lyhentämällä kärkipiikkiä noin puoleen mittaan, ehkä vajaaseen kahteen milliin. Mulla kun on kyseessä ohuet materiaalit, niin turhan pitkä kärkipiikki on vain haitaksi. Tein vielä rälläkällä samanlaisen "kevennyksen" poran kärkeen, kun on tapana olla isoissa kierukkaporissa. Tällä saadaan kärkeen pienempi tasopinta, jolloin terä uppoaa ja ohjautuu paremmin. Tämän tehtyäni taas kokeilemaan. Nyt pora alkoi olla siinä mallissa kuin olin toivonutkin. Poraus onnistui hyvin suhteellisen pienillä kierroksilla ja pora "söi" todella hyvin. Seuraavana onkin porausjigin teko, ettei jokaista upotusta tarvitse mitoittaa erikseen ja mittatarkkuus pysyy vakiona.\nEnsimmäiset kokeilut. Alhaalla keskellä on ensimmäinen upotus tehtaan jälkeisellä laadulla.\nKartiomainen ja nelikanttinen kärkipiikki ei ole paras mahdollien muoto, mutta on valmistuksen kannalta varmaankin helppo tehdä. Tässä näkyy leikkaavan terän purseet.\nKärki on madallettu ja tehty kärjen "kevennys"\nNyt kärki pureutuu paremmin kuin tehtaan alkuperäinen kärki.. Vieläkin olisi voinut hieman kaventaa kärkeä, mutta jätin vähän tasopintaa, niin ei niin herkästi vaurioudu. Poran materiaali on tosiaan todella mehmyttä terästä. https://karavaanari.org/Smileys/SoLoSMiLeYS1/thumbsdown.gif\nKirjoitti: RautaRisto - 29.03.2021 kello on 14:27\nHarkitsin, että liesi-allastason turvallisin paikka on asentaa se paikalleen. Lopullinen kiinnitys pitää tehdä sitten aikanaan, kun kaasu- ym. liitännät on tehty.\nSaranointihommat ovat nyt telakalla sen aikaa, kunhan löytyy oikeanlaiset saranat. Nyt on kuitenkin saranoiden upotus hallinnassa ;D\nTästä se keittiö rakentuu pikkuhiljaa. Tuohon oikeaan reunaan on tarkoitus tehdä kolme vetolaatikkoa. Vasempaan reunaan tulee oikeakätinen ovi, josta pääsee hyvin käsiksi sähkölaitteisiin. Altaan alapuolelle tulee puhdasvesiastia. Näillä näkymin vedet altaalta lasketaan luontoon :D\nVetolaatikoihin ja oviin olisi tarkoitus laittaa magneettiset ponnahdussalvat. Löytyy mm. sellainen malli, jossa kiinnipitovoima on 0,5 kg. Uskon, että tuo voima jaksaa pitää kiinni ovet ja myös vetolaatikot\nTuo on hyvä juttu, että nuo lieden polttimet ovat reilusti syvennyksessä. Ei haittaa vaikka välillä keitokset tulee yli laidan. Puhdistus on helppoa altaan puolelle.\nKirjoitti: RautaRisto - 29.03.2021 kello on 14:30\nSen verran tarkennusta tuohon vesien laskuun luontoon. Laitetaan kuitenkin ämpäri vaunun alle ;D\nKirjoitti: kettunen - 29.03.2021 kello on 16:28\nPuuilon teräkin täyttää tehtävänsä vaikka onkin karkeatekoinen ja vaikka meinaakin tulla vetet silmiin.\nOnneksi pystyit teroittamaan sen käyttökelpoiseksi ja tarvetta vastaavaksi, säästyy paljon euroja.\nAinakin kuvassa olevat kolot on mielestäni loistavia sarananupotukseen.\nKirjoitti: RautaRisto - 30.03.2021 kello on 20:18\nJokunen viikko sitten kokeilin lämmittimen toimintaa. Vaikka luulen, että koskaan emme tarvitse lämmittimestä ottaa täysiä tehoja, niin kuitenkin halusin nähdä, kuinka lämpöä muodostuu täydellä lämmitysteholla lämmittimen ympäriillä oleviin rakenteisiin. Sen verran paljon lämpöä kehittyi, että päätin tehdä asialle parannuksen. Tilasin Puuilosta ns. Stucco alumiinilevyä. Tänään sitten laittelin levyä lämpösuojaksi ja lämmön ohjaukseen. Tämänkin sitten aika näyttää, miten lämpö lähtee lämmittimestä liikkeelle. Käyttöhän tosin tulee olemaan vain kesäisin koleilla keleillä.\nTämä levy peittää lämmittimen takaosan niin, että mahdollisimman vähän säteilylämpö pääsee leviämään lämmittimen taakse.\nTaakse laitoin toisen ohjauslevyn seinän pinnasta tuuletusritilän yläpuolelta viistosti lämmittimen yläpuolelle\nAlumiinilevyjen ja tason väliin jätin noin 10 mm raon, josta lämpö pääsee virtaamaan pois lämmittimen takaosista.\nLämmittimen koekäyttö näyttää, tarvitseeko edessä olevaan levyyn laittaa tuuletusritilä.\nJos rakenteet pysyvät kohtuullisen "viileinä", en laita ritilää ollenkaan.\nSeinässä olevaa suljettavaa/avattavaa tuuletusritilää vaimon käsi mahtuu käyttämään vasemmalla olevan aukon kautta ;D\nJossain vaiheessa lämmitin saa uuden värin päälleen :D\nKirjoitti: RautaRisto - 1.04.2021 kello on 08:08\nSe "Jossain vaiheessa" tulikin jo eilen ajankohtaiseksi :D\nNyt on sellainen suvantovaihe remontissa. Saranoiden valinta ja hankinta on vielä vaiheessa ja seuraava isompi homma on aloittaa sänkyjen suunnittelu ja levyjen sahaus niitä varten. Ja Pääsiäinenkin painaa päälle. Varmaan täytyy hieman rauhoittaa remontin tekoa pyhien aikana. Joten eilen tuli sopiva sauma alkaa laittamaan uutta väriä lämmittimen kylkeen. Maaliksi olin valinnut jo aiemmin kauppareissulla Mastonin Heat Resistant 600 lämpömaalin. Täällä korvessa asuessa pitää jokainen kauppareissu miettiä, mitä mahdollista tarveainetta ym. tavaraa vaunun rempassa tullaan tarvitsemaan lähiviikkoina.\nMaalauksen olisi voinut tietysti tehdä jo aiemmin, ennen lämmittimen paikalleen asennusta, mutta... Oli pakkasta ja jotenkin se ei tuntunut vielä silloin ajankohtaiselta. Nyt oli lauhat ilmat pitää lämpöä päällä vaunussa. Suojaaminen oli tietysti oma ylimääräinen vaivansa, mutta sen verran tulee noita mainoslehtisiä, että suojapaperia ei tarvinnut säästää ;D\nLisälämmön saanti on nyt taattu. Lämmitin on testattu ja päällisin puolinhan tuo ei uutta häpea :D\nKirjoitti: vetu - 1.04.2021 kello on 08:33\nHeh! olis helpompi maalata irrallaan :D\nKirjoitti: RautaRisto - 1.04.2021 kello on 10:39\nNiinhän se olisi, mutta kun...\nOli niin hirveä hinku laittaa lämmitin paikalleen ja testaamaan sen toimivuutta ;D\nMutta tulihan tuo noinkin tehtyä, vähän pitemmän ja vaivalloisemman kaavan mukaan. :D\nKirjoitti: latushka83 - 1.04.2021 kello on 21:39\nFiksun näkönenhän siitä tuli. Thumb Heti jotenkin modernimman näköinen kun ei ole enää tuo väri sellainen p*skan ruskea. Sopii nyt hyvin tuon takana olevan alumiinilevynkin kanssa yhteen.\nKirjoitti: RautaRisto - 2.04.2021 kello on 13:59\nLainaus käyttäjältä: ***** latushka83 - 1.04.2021 kello on 21:39\nKiitos kehuista Thumb\nKyllähän uusi maali ja värisävy kummasti muuttaa ilmettä, olipa sitten kyseessä 34 vuotta lämmitin tai joku samanikäinen eläväkin kohde ;D\nHommat siirtyy seuraavaksi "keulapiikkkiin". Sänkyjen teko on seuraavana vuorossa. Molemmille puolille saadaan 70 senttiä leveät ja noin 1,8 metriä pitkät sängyt. Toki keulasta kaasupullokotelon kohdalta pitää kaventaa, mutta jalat kyllä mahtuu aivan hyvin. Kun on pienet tilat, niin pakostakin on joutunut suunnittelussa tekemään kompromisseja, mutta kahdelle aikuiselle vaatimattomammatkin tai pienemmätkin tilat kelpaa. Sänkyjen väliin tehdään aikanaan 50-60 senttiä leveä pöytätaso. Eli tästä sopesta tulee yhdistetty mh/oh ;D\nSänkypaikat on jo jaettu, rouva pääsi valitsemaan ensin :D\nLiekkö noissa paikoissa paljon välestämistä ;D\nKirjoitti: Lerssinen - 2.04.2021 kello on 14:03\nMinä kun rakensin tuota armeijavaunua niin mietin kans sitä sänkyjen kokoa ja päädyin siihen että sängyt on "täysikokoiset" ja nipistin hieman keittiöstä, ihan sillä perusteella kun kuitenkin hyvät unet on reissussa kullanarvoisia ja eniten aikaa taitaa mennä vaunussa nukkuessa, aktiviteettien ollessa osin toisaalla.. Mutta nämähän on jokaisen omia päätöksiä kun itse itselleen tekee :)\nKirjoitti: RautaRisto - 5.04.2021 kello on 17:33\nKyllä se vaan niin on kun kevät etenee ja päivät pitenee sekä valon määrä lisääntyy, niin virtaa tuntuu tulevan omiinkin akkuihin huomattavasti lisää pimeän talven jälkeen ;D\nHuomaan itsestäni, että en malttaisi millään olla pois tuolta "vaunutyömaalta". Eihän tuo toisaalta ole huonompi homma, siinähän se vaunu valmistuu pikkuhiljaa. Nyt on sitten sänkyrungot valmiina. Kaikki materiaalit löytyi vanhoista varastoista ja osa myös puretuista vaunun osista. Toki näin tehden, joutuu miettimään enemmän materiaalien käyttöä. Mutta tulihan noista aivan asialliset, omasta mielestäni ainakin. Pitihän sitä heti kokeilla, miten meikäläinen mahtuu tuohon rajallisen tilankäytön vuoksi hieman pienempään sänkyyn. Hyvin mahtui ja uskon, että sen mitä kalastusreissuilla maltetaan sängyssä viihtyä on ne muutamat yön tunnit. ;D\nRungon etuseinän korkeus on 400 mm ja rimat on 30 mm yläreunan alapuolella, joten 100 mm patjalla istumakorkeus on noin 470 mm. Tuohon sänkyjen väliin tulee pöytätaso, jonka ääressä nautitaan ruoat ja juomat ja varmaan täytellään muutamat sanaristikotkin ;D\nRungon etureunan tein samasta vanerista kuin muutkin kalusterungot, ajattelin, että on yhdenmukainen. Rimat on ympärihöylättyä 15 x 120 ja 15 x 100 lautaa. Pohjatilan jaoin kahteen osaan, niin saa petivaatteet toiseen osastoon ja isompaan keulan päässä olevaan tilaan jotain muuta matkalla tarvittavaa rompetta. Tein kolme erillistä osaa rimoista, joista ainakin petivaateosaston rimoituksen saranoin vielä myöhemmin kun pääsen kauppaan hakemaan saranoita.\nSiitä se pikkuhiljaa kokonaisuus alkaa hahmottua Thumb\nKirjoitti: Erkki - 5.04.2021 kello on 18:02\nOnko lattiamatto liimattu? Jostain syystä kupruilee tuosta sänkyjen välissä. Upea retro-vaunu tulossa. Mielenkiinnolla odotan vaunun valmistumista...\nKirjoitti: mjo33400 - 5.04.2021 kello on 18:14\nVain yksi kysymys, miten olet ratkaissut ilmankierron sänkyjen alla?\nKirjoitti: RautaRisto - 5.04.2021 kello on 19:27\nMattoa en liimannut. Tuohon keskelle jäi pieni pussi, jonka kanssa pitää tulla toimeen. Varmaan jonkinlainen käytävämatto laitetaan, jonka alle tuo kaunesvirhe jää ;D Matto kyllä pysyy muuten paikallaan, koska se on suurimmalta osaltaan kalusteiden alla.\nIlmankiertoa sängyn sisällä en ole vielä ratkaissut mitenkään muuten kuin päissä olevat rimat jätin noin 30 mm irti päädyistä. Jos näyttää, että tila alkaa oireilla, niin sitten teen rasiaporalla muutaman aukon etuseinän alareunaan. En vielä lähtenyt aukottamaan etulevyä, koska siitä on omat haittansakin, nimittäin pölyä saattaa kulkeutua sisätilaan. Uskon myös, että pelkällä kesäkäytöllä ei tila pääse ummehtumaan. Ja käytetäänhän joka päivä patjan reunaa ylhäällä kun petivaatteita otetaan ja laitetaan takaisin.\nKirjoitti: RautaRisto - 6.04.2021 kello on 11:30\nLainaus käyttäjältä: ***** mjo33400 - 5.04.2021 kello on 18:14\nHyvä juttu mjo 33400, kun herättelit minut vielä ajattelemaan tuota ilman kiertoa. Eipä tullut aiemmin mieleen, että noita kalusteisiin asennettavia tuuletussäleikköjä näyttää olevan tarjolla. Tuollainen 60 mm halkaisijaltaan ja harmaana sopisi tuohon kylkeen sopivalle korkeudelle aivan hyvin. Noita vaan sopiva määrä. Mutta nuo saa vielä odottaa, jospa niitä tulisi vastaan noissa "halpakaupoissa", niin ei tarvitsisi alkaa tilaamaan verkkokaupoista. Ovat niin edullisia, että postikulut ovat helposti enemmän. ;D\nKirjoitti: Ossi66 - 6.04.2021 kello on 12:17\nPohjalevy noin 30mm rimoilla korotettuna estää vuodevaatteiden kostumisen lattiaa vasten. Suomen kesä saattaa olla myös viileä.\nKirjoitti: RautaRisto - 6.04.2021 kello on 12:25\nKyllä vaan. Noita rimojahan tulee jäämään tästä projektista liiaksi asti Thumb\nTavallaan samantyyliset ritilät kuin on nuo sänkyritilät. Toki huomattasti kapeammat sopivat paremmin.\nKirjoitti: mjh48 - 6.04.2021 kello on 12:45\nJos noita sängyn alusia on tarkoitus käyttää aktiivisesti, niin pikku vinkki.\nSeinän viereen kannattaa jättää kiinteä osa jonka leveys on selkänojan ja istuinpatjan yhteinen paksuus.\nAvautuva osa siis vain etureunaan.\nNiin menetellen sängyn alta on helppo ottaa tavarat, kun kääntää patjat pystyyn.\nTuota ei ole sovellettu monessakaan vaunussa, mutta kun rakensin Nalle Sisusta matkailuauton tein noin ja sängyn alusten käyttö oli helppoa\nKirjoitti: RautaRisto - 6.04.2021 kello on 18:13\nHyvä vinkki tuo. Meillä tilannetta helpottaa tuo sängyn normaalia pienempi leveys. Voisi tietysti vieläkin muuttaa rakennetta, mutta mennään tuolla- ainakin aluksi. :D\nKalustehommat on nyt "telakalla" niin kauan kun saadaan saranat ja muut tarpeet ovien laittoa varten.\nVessa on saanut olla alkuperäisessä kuosissaan koko remontin ajan. Mutta nyt uudistetaan vanha Portti Portta- tekniikka uudempaan, toki jo käytössä olleeseen "oikeaan kasettivessaan". Satuttiin löytämään kampe joka, oli purettu lähes käyttämättömänä. Ennen ostamista olin ottanut vessasta noin- mitat ja niiden turvin teimme kaupat.\nRatkaisu on hieman erikoinen. Kasetti vedetään ulos vasemmasta päästä vessan sisäseinään tehtävästä aukosta. Haettiin juuri tällaista ratkaisua, koska haluttiin säästää ulkoseinää tehtävällä aukolla. Ratkaisusta voidaan olla montaa mieltä, mutta meidän tämä kelpaa.\nVessa saa myös uuden maalin, kunhan tuo asennus tehdään ensin.\nTämä yksilö on erillisestä säiliöstä huuhteluveden saava versio, mutta me tulemme käyttämään pytyn huuhteluun yksinkertaisesti suihkepulloa. Turhaan säiliötä täyttää huuhteluvedellä :laugh:\nTosi pienellä purkutyöllä selvittiin\nEipä paremmin olisi voinut sopia. Nyt vielä tarkka aukon mitoitus ja sitten koko paketti seinään kiinni. Pientä kalustelevyjen fiksausta pitää tehdä, niin tulee siistimpi kokonaisuus.\nKirjoitti: Erkki - 6.04.2021 kello on 18:55\nEn kyllä lähtisi maalaamaan tuota WC:tä, kun on noinkin siisti.\nKirjoitti: RautaRisto - 9.04.2021 kello on 14:25\nKasetin aukon mitoitus on sivusuunnassa todella tarkka. Seinän leveys rajoittaa mitoitusta. Ulko-oven reunassa olevan metallilistan takia vessan seinään pitää laittaa vaneri, jotta kasetti mahtuu ulos listan ohi. Toisaalta oviaukko rajoittaa tuomasta ulospäin takaseinästä. Toleranssia on pari milliä!\nHyvin passaa- tosin aukon alareuna sahausta pitää vähän fiksata, ottaa silmään :laugh:\nAukkoon teen alumiinilistojen välissä ylös-alas liikkuvan "oven" samasta levystä kuin nuo muutkin ovet.\nVessa olisi kyllä vanhoilta pinnoiltaankin passannut, mutta kun noita maaleja jäi, niin ajattelin käyttää niitä. Tuleepahan pienestä tilasta valoisampi. Yläkaappi sai myös lähteä, turhaa tilaa viemästä. Ja maalaaminen on muuten mukavaa puuhaa ;D\nNäillä Tikkurilan maaleilla maalasin vaunun seinät ja katon. Aluksi maalasin kaikki pinnat Otex Akvalla, joka on lähes mille pinnoille tahansa tarkoitettu tartuntapohjamaali. Tosi hyvä tuote ja helppo maalata, niinkuin myös tuo pintamaali Luja 7.\nEnnen maalausta tasoittelin kaikki epätasaisuudet ja ruuvien reiät Cascon OneFill Premium tasoitteella. Kaikki maalattavat pinnat hioin vielä ennen maalausta.\nPinnat kevyesti hiottuna pohjamaalausta varten.\nPohjamaalaus on valmis, ei vielä näytä kummoiselta, mutta kun pari kerrosta laitetaan lisää maalia, niin eiköhän tuo sitten kelpaa. Tuo alkuperäinen ruman keltainen allas jää paikalleen, mutta eiköhän siihen silmä totu.\nSaranatkin muuten löytyi pitkän etsiskelyn tuloksena. Ovat jo Matkahuollossa, joten ensi viikolla alkaa sitten ovien asennukset.\nOnhan siinä haastetta alkaa tehdä upotukset ja poraukset. mutta eiköhän ne ala onnistumaan, kun vähän ensin harjoitellaan.\nHaasteenahan oli löytää 12 mm ovipaksuudelle mahdollisimman pienellä upotuksella oleva sarana. Lopulta löytyi saranatyyppi, jossa on vain 8 mm upotus. Toki sellainenkin malli olisi ollut tarjolla, jossa saranaosa olisi asennettu oven pintaan sellaisen adapterilevyn avulla, mutta halusin kuitenkin tällaisen upotettavan mallin. Pidän tällaista pitemmän päälle parempana ratkaisuna, varsinkin olosuhteissa, joissa koko vaunu saattaa täristä ja heilua eri tavalla kuin normaalikotiolosuht eissa.\nKaikkiin oviin ja muutamaan vetolaatikkoon laitan magneetilla varustetut ponnahdussalvat. Näissä kiinnipitovoima on 0,5 kg ja aukityöntövoima 1,5 kg. Vetimiä en laita ollenkaan. Toivottavasti tällä tavalla ovet pysyvät kiinni ajonkin aikana ja aukeavat pienellä painalluksella. ;D\nKirjoitti: jamseil - 10.04.2021 kello on 00:05\nHyvältä alkaa näyttää vessakin. Thumb\nLainaus käyttäjältä: ***** RautaRisto - 9.04.2021 kello on 14:25\nTuo alkuperäinen ruman keltainen allas jää paikalleen, mutta eiköhän siihen silmä totu.\nMieti nyt vielä tuota. :)\nVanhassa sinappi olisi vielä jotenkin mennyt, mutta valkoisessa kopissa tuo oikein korostuu. 50 molemmin puolin saa valkoisia muovi ruukkuja Caravan kaupoista.\nPari halpis ideaa.\nOnko tämä liian iso?\nGN astioita saa eri kokoisia 10-20 eurolla rst ja valkoinen pc.\nSitten tietysti ne perinteiset Ikean salaattikulhot ja muut vastaavat tason päälle tulevat viritykset.\nKirjoitti: Hesus - 10.04.2021 kello on 09:08\njos ei muuta niin yrittäisin maalata tuon altaan.\nKirjoitti: RautaRisto - 10.04.2021 kello on 10:58\nAllas on nyt irti ja ajattelin rohkeasti kokeilla maalausta. Kokeilen tartuntapohjaksi tuota Tikkurilan Otex Akvaa, jota valmistaja kyllä kehuu, että antaa hyvän pohjan melkein mille alustalle tahansa.\nMuovipinnoille aerosolimaaleja näyttää olevan monenkin valmistamana. Jos jollain kokemuksia, kertokaa ihmeessä.\nTuossa hommassa ei korkealta putoa. Hyvä harjoitella altaan alapuolelle ;D Tietysti maalatun pinnan kulutuskestävyys on tärkeä. Mutta, jos autojen muoviosissa ja moottoripyörienkin katteissa kestää, niin miksei tuossa altaassakin. Tulee olemaan kuitenkin tosi vähäisellä käytöllä.\nKirjoitti: jamseil - 10.04.2021 kello on 11:53\nKai siinä otex ja pesun kestävä remonttimaali vähän aikaa kestää, kuten perus spray alkydimaalikin. Omassa vaunussa joku on maalannut keittiön teräsaltaan ilmeisesti tavallisella spraymaalilla. Muuten pysynyt hyvin mutta märin kohta viemärin lähdön ympäriltä kesinyt.\nAuto-, vene- ja teollisuusmaalit (epoksi+polyuretaani) maksaa jo saman verran kun uusi allas.\nVärjätty polyesterihartsi (venemuovi) eli top coat kyllä kestää hyvin vettä ja kulutusta. Jos vaan tarttuu tuohon muovilaatuun, eikä se sula alta. Karhennus ja rasvan poisto asetonilla. Hiukan haastava saada ihan ruiskun tasoista pintaa, kun on paksua pensseli tavaraa.\nKirjoitti: mjh48 - 10.04.2021 kello on 15:09\nLainaus käyttäjältä: ***** jamseil - 10.04.2021 kello on 11:53\nKarhennus ja rasvan poisto asetonilla. Hiukan haastava saada ihan ruiskun tasoista pintaa, kun on paksua pensseli tavaraa.\nMuovi + asetoni = askarteluliima\nAsetoni sulattaa muovia, ainakin useimpia laatuja\nKirjoitti: jamseil - 10.04.2021 kello on 17:29\nJos allas ei kestä asetonia, niin sitä on turha polyesterillä käsitellä kun ei kestä sitäkään.\nABS muoviset legot sulaa asetoniin hyvin, sillä tahnalla voi paikata Terhi muoviveneen. :)\nKirjoitti: Lerssinen - 10.04.2021 kello on 17:36\nMaalaa se allas jollakin ihan muulla kuin nuilla ykskomponentti-remppamaaleilla. Esimerkiksi bilteman venemaali 2 komponenttisena on loistavan hyvää tavaraa ja purkki on halvempi kuin nuo lateksit.\nKirjoitti: Arska - 10.04.2021 kello on 19:00\nLainaus käyttäjältä: ***** mjh48 - 10.04.2021 kello on 15:09\nTää menee nyt pahasti ohi aiheen,pahoittelut mutta Asetonista tuli muistikuvia että olisin pentuna paikannut perheen mossen helmapeltejä jollakin pahvin kaltaisella aineella joka liotettiin asetonissa, Oli helppo muotoilla tarttu kiinni peltiin ja oli kuivuessaan kova.\nKirjoitti: mjo33400 - 10.04.2021 kello on 19:02\nLainaus käyttäjältä: ***** jamseil - 10.04.2021 kello on 17:29\nTaitaa sulaa myös tinneriin. ;)\nKirjoitti: kimi - 11.04.2021 kello on 11:58\nLainaus käyttäjältä: ***** Arska - 10.04.2021 kello on 19:00\nTummanharmaa levy josta pystyi leikkaamaan sopivan kokoinen pala ja liottamalla pehmeni ja sai hyvänkin paikan. Muistaakseni yhden hydrauliikkasäiliön tuollaisella paikkasin, en muista kestikö vai saatiinko kestäväksi jollain muulla\nKirjoitti: RautaRisto - 11.04.2021 kello on 12:50\nVessa pesi kasvonsa ihan mukavasti, kun sai vaaleat maalit pintaansa. Samoilla sävyillä maalasin kuin vaunun muutkin pinnat. Katto vaalealla ja seinät hieman tummemmalla. Hyviä vinkkejä tuli altaan pintakäsittelylle. Laitoin myös kyselyä Tikkurilalle-saa nähdä, mitä sieltä neuvotaan.\nMaalauksen jälkeen oli kasettiwc:n lopullinen paikalleen asennus. Passas kyllä niin kuin nyrkki silmään :laugh:\nKasetin tyhjennysratkaisu on omaperäinen, mutta mielestäni toimii hyvin noin.\nRouva on jo "koeistunut" ja antanut hyväksynnän ;D\nVessa muutti ilmettä ihan mukavasti.\nLuukun tein samasta pinnoitetusta koivuvanerista kuin kaikki kalusterungot ja ovet.\nAlumiinilistatkin löytyivät omista varastoista.\n"Toimii kuin junan vessa" :D\nKirjoitti: jamseil - 11.04.2021 kello on 13:43\nKyllähän kasettivessan idea tuossa asennustavassa puolittain häviää.\nVeneissä kasettivessan tyhjennys käytävälle hieman yleisempää. ;)\nItsekin kasettivessaa hieman miettinyt, kun vessan purku on nyt käynnissä.\nSiinä tapauksessa pitäisi vessaa isontaa, jos haluaa myös suihku mahdollisuuden.\nIrti pönttö ja suihku mahtui vanhassa samaan tilaan.\nKirjoitti: RautaRisto - 14.04.2021 kello on 09:24\nEilinen päivä kuluikin yllättäen kauppareissulla "isolle kirkolle". Kilometrejä tuli auton mittariin noin 300 ja aikaa kului koko pitkä päivä. Näin käy yleensä aina, kun täältä korvesta lähtee liikenteeseen.\nOlin jo katsellut eri vaihtoehtoja pöytäkansimateriaal iksi. Myös Torin tarjouksia olin katsellut. Eilen aamulla sitten silmiini sattui sellaiset käytetyt pöytäkannet, että piti tehdä päätös ja lähteä katsomaan, miltä näyttävät. Tarvitsemme kaksi kantta, joista muotoillaan sopivat. Eivät olleet enää luonnollisestikkaan uuden veroisia, mutta päätimme pintakäsitellä kannet sopivalla kokonaisuuteen sopivalla sävyllä. Seuraavana Bauhausiin valitsemaan sopivaa maalia ja sävyä. Maaliksi valitsimme Teknoksen Futura Aqua 20 puolihimmeän kalustemaalin. Luulisi kestävän tuossa , koska käy myös ulkokäyttöön. Pohjamaalaus tehdään tähänkin Tikkurilan Otex Akvalla.\nNiin ja pitihän niitä ruuvejakin ostaa lisää. On äkkiseltään uskomaton juttu, kuinka paljon tuommoseen hommaan uppoaa mm. ruuveja. Ostin kolmannen paketin 4 x 20 ruuveja/200 kpl eli 400 kpl olen saanut ruuvattua pelkästään tuota kokoa + pitemmät ruuvit päälle.\nPalatessa vielä matkahuollosta saranapaketti kyytiin.\nSaranat olivat ainakin päällisin puolin sellaiset kuin myyjä lupasikin. Ja tosiaan tuo malli sopii hyvin 12 mm levyn paksuudelle, koska upotussyvyys on vain 8 mm. Valitsin tuon Euro-ruuvi vaihtoehdon, koska uskon sen purevan paremmin ohueen levyyn.\nNyt onkin sitten "homman paskaa" tiedossa joksikin aikaa ;D\nKannet ovat samaa mallia reunoiltaan ja pinnaltaan.\nSaapa nähdä, pitääkö myyjän vakuuttelut tämän maalin hyvästä maalattavuudesta paikkaansa. Maali on enemmän geelimäistä kuin vastaava Tikkurilan tuote. Maalaus tehdään lyhytnukkaisella minitelalla.\nVerkkokauppaostoksi ssa on aina mahdollista, että tuote ei täytä odotuksia. Nämä saranat ovat laatutavaraa.\nSaranoissa on mukana Euro-ruuvit vakiona mukana. Aluslevyihin valitsin myös samanlaiset, mutta lyhyemmät ja vielä tuplaruuvit, jos tarvitsee vaihtaa lyhyemmät myös saranoihin.\nEnsimmäinen laatikko ruuveja oli 3,5 x 20 TX 10, mutta tuo TX 10 on liian pieni. Kärjet kiertyivät "puneelle". Yhdellä kärjellä sai ruvattua vain muutamia kymmeniä ruuveja. 4 x 20 ruuvissa on TX 20. Tässä ruuvauskärki kestää "loputtomiin"\nKirjoitti: RautaRisto - 17.04.2021 kello on 18:08\nTänään piti siirtää työmaa ulos, oli niin mahtavan lämmin ilma. Ja muutenkin auringon valossa näkee paremmin tehdä "tarkkoja" hommia. ;D\nErilaisten poraus- ja upotusharjoitusten jälkeen tänään olin valmis varsinaiseen saranoiden asennukseen oviin. Eniten piti miettiä, miten saan upotukset tehtyä tarkalleen 5 mm:n etäisyydelle oven reunasta. Upotuskokeilujen aikana totesin, että upotuspora "syö" herkästi esim. vaneriin tehtyä ohjarireikää, jolloin varsinaisen upotuksen paikka saattaa tulla epätarkasti. Päätin kokeilla teflonia ja tähän tarkoitukseen löytyi jo käytöstä poistettu 10 mm paksu kalankäsittelylevy. Tähän vain oikealle etäisyydelle ohjarireikä ja ei muuta kuin hommiin. Teflon toimi tässä tosi hyvin. 12 saranan upotuksen jälkeen reikä teflonissa säilyi lähes kulumattomana.\nEuro-ruuvien upotusreikien tekoon piti miettiä ratkaisua. Porasin kuuskanttitankoon reiän ja katkaisin tangon oikean mittaiseksi. Ensin pora paikalleen ruuvariin ja sitten oikean mittainen holkki poran päälle. Näin oli helppo tehdä upotukset oikeaan syvyyteen.\nNyt on ohitettu ovien saranoinnissa hankala vaihe. Ovien 12 mm vahvuus tai paremminkin "ohuus" teetti töitä, aivan sieltä oikeanlaisen saranan löytämisestä lähtien. Seuraavana onkin ovien paikalleen asennus runkoihin ja ponnahdussalpojen asennus.\nEikai tämän parempaa työmaan paikkaa olekkaan ;D\nVanha fileerausalusta sai uuden tärkeän tehtävän\nJigin avulla tein vain aloitusupotuksen, jonka jälkeen tein loppu-upotuksen suoraan levyyn, välillä kokeillen saranan istuvuutta upotukseen.\nUpotuksista tuli suhtkoht`siistejä, mutta ennen kaikkea mittatarkkoja\nTässä tämä Puuilosta ostamani upotuspora, jonka viritin omaan käyttöön.\nEuro-ruuveille tein upotuksen 4 mm ns. upotusporalla. Rajoittimen tein tuollaiseen tankoon, jonka löysin paikallisesta rautakaupasta. Porasin riittävän pitkän reiän ja katkaisin oikeaan mittaan.\nSaranat on onnistuneesti paikoillaan.\nKirjoitti: mjo33400 - 17.04.2021 kello on 19:25\n^ Olet ammatti mies. Thumb\nKirjoitti: RautaRisto - 18.04.2021 kello on 21:05\nLainaus käyttäjältä: ***** mjo33400 - 17.04.2021 kello on 19:25\nKiitos kommentista mjo 33400 :D\nTänään tapahtui hyviä asioita ;) Vanha Retro sai uusiin kalusteisiin ovet paikalleen. Ensimmäisen kerran pidettiin remonttipalaveria rakkaan vaimon kanssa joskus loppukesällä. Silloin lyötiin lukkoon karkea lay-out. Vaimoni ehdotuksesta keittiö päätettiin tehdä kokonaan toiselle seinälle takanurkkaan. Eteen kummallekin omat sängyt. Tällaisella suunnitelmalla ollaan edetty aivan tänne toteutukseen asti. Joulun tienoilla piti aloittaa varsinainen kalusteiden suunnittelu ja mitoitus kalustelevyjen hankintaa varten. Ensin jonkinlainen mittapiirros eri kalusteiden tilantarpeesta. Olen aina yrittänyt havainnollistaa itselleni suunnitelmia kolmiulotteisena, joten piirtelin aksonometriset piirrokset molemmilta seiniltä. Keittiön takanurkan jätin myöhempään vaiheeseen, kun muilta osiltaan keittiö on rakenneltu. Joskus vain kannnattaa jättää jotain avoimeksi, koska asiat tarkentuu töiden edetessä. Eri kalusteiden kokoamisjärjestys mietitytti, siis miten kaikki osat saadaan kiinnitettyä riittävän tukevasti vaunun rakenteisiin. Kun vaunun katto oli jonkinverran painuksissa, päätettiin kalusteet yhdistää kattoa tukevilla vaneriliimapalkeill a. Tämä ratkaisu antoi samalla kokoamisjärjestykse n. Molempia seinän puolia alettiin kokoamaan yhtäaikaa samaan linjaan tukipalkin kautta ja avulla.\nNyt tuntuu, että suurimmat remontin vaiheet on takanapäin. Toki työtä on vielä jäljellä paljonkin, mutta jonkinlainen ajatuksissa ollut henkinen etappi saavutettiin tänään :D\nKalusteissa on vielä tila lieden alla vetolaatikoille.\nKirjoitti: RautaRisto - 18.04.2021 kello on 21:11\nUnohtui mainita, että kaikkiin oviin ja vetolaatikoihin laitetaan magneettiset ponnahdusalvat. Yhteen oveen jo laitoin ja toimi loistavasti. ;D\nKirjoitti: MCL - 19.04.2021 kello on 09:21\nJälki on superhienon näköistä, mutta miten käy vaunun painon kanssa?\nAika usein alkuperäissisusta on pärekoritavarasta tehty, mutta projektissa näyttää pääosin käytetyn jämerää rakenneosaa.\nKirjoitti: Turhan Höpöttäjä - 19.04.2021 kello on 09:44\nTolokku tulloo. Thumb\nKirjoitti: hartsakoski - 19.04.2021 kello on 21:02\nSiistiä jälkeä olet tehnyt Thumb\nKirjoitti: RautaRisto - 20.04.2021 kello on 17:08\nLainaus käyttäjältä: ***** MCL - 19.04.2021 kello on 09:21\nTosiaan tuo painojuttu on ollut koko remontin ajan mielessä. Olen suurin piirtein arvioinut noita purettujen rakenteiden painoja+ kostean keulaosan lisäpainoa, joka rakennettiin uusiksi. Toisaalta sitten uusien osien ja laitteiden painot ovat aukalailla tiedossa. Lopputuloksen pitäisi olla +- 0, mutta sittenpä se nähdään... Pitää varmaan käydä vaakalla ennen seuraavaa katsastusta ja miettiä sitten tarpeen tullen jotain "taktiikkaa" ;D Onneksi on ajoaikaa kaksi tulevaa kesää ennen seuraavaa katsastusta. Toki käytän vaunua vaakalla, heti kun se vain on mahdollista.\nTänään värkkäsin vetolaatikoita noista puolivalmiista osista. Sinänsä helppo homma. Varsinaiset laatikon levyosat tein vaunusta puretuista osista. Tuleepahan hyödynnettyä noitakin, muuten polttoon meneviä materiaaleja. Vielä on etulevyjen paikalleen laittaminen. Kun tuli aikanaan valittua tuo 12 mm vanerin paksuus, niin se vaikuttaa mm. käytettävien ruuvien pituuteen aikalailla rajoittavalla tavalla. Onneksi tilasin noita saranoissa käytettäviä euro-ruuveja tuplamäärän, joten nyt voin kiinnittää etulevyt niillä, niin pysyvät varmasti paikoillaan.\nKirjoitti: Ossi66 - 20.04.2021 kello on 19:10\nEi vaunua punnita katsastuksessa, sen suhteen voi olla huoletta. Muutenhan paino on hyvä tiedostaa. Märkien rakenteiden lisäpaino ei lisää "uuden" kantavuutta.\nKirjoitti: RautaRisto - 20.04.2021 kello on 20:14\nLainaus käyttäjältä: ***** Ossi66 - 20.04.2021 kello on 19:10\nIlmaisin huonosti itseäni. Tarkoitin tuolla märkien rakenteiden purkamisella pois ja rakentamalla kuivat kevyemmät rakenteet, vaunun paino näiltä osin keveni. Tämähän vaikuttaa todelliseen punnitavaan kokonaispainoon. Viimeksi eräällä katsastusasemalla myös punnittiin vaunu. Ja samaisella asemalla tätä edellisellä kerralla tehtiin myös iskunvaimentimien testi. Oli suorastaan hirvittävää katseltavaa, kun korin seinät tärisivät. Pelotti, että vanhus hajoaa siihen paikkaan, mutta ei kuitenkaan. Sellaiseen tärytykseen en enää vaunuani anna toista kertaa. Thumbd\nKirjoitti: RautaRisto - 21.04.2021 kello on 21:33\nKalustehommat saatiin nyt sitten finaaliin ;D\nVain pöytärakennelma keulaan on tekemättä ja myös vessaan laitetaan tasolevy vanhan tason päälle ja allas jätetään kokonaan pois. Päätettiin, että vessakäynnin jälkeen yhdellä askeleella pääsee kädet pesemään keittiön hanan alle. On jotain hyötyäkin pienestä vaunusta- on pienet etäisyydet :laugh:\nKäsien pesua suurempia peseytymisiä emme tee vaunussa. Isommat pesut tehdään järvi- tai jokivedellä.\nVetolaatikot maalaan sisältä ja samoin nuo kaikki vanereiden otsapinnat täytyy käsitellä sopivalla maalilla.\nMutta onhan siinä vielä hommia. Mm. valaistus, vaikkakin me liikutaan kesällä, mutta koskaan ei tiedä vaikka syyskesällä ollaan liikkeellä. Sähkö- ja kaasutyöt odottavat myös toteutusta. Niin ja ikkunoihin pitää laittaa myös pimennys- ja sääskiverkot, eli on siinä vielä hommaa, mutta pikkuhiljaa... ;D\nVetolaatikot paikallaan. Saapa nähdä, riittääkö yksi ponnahdussalpa/laatikko pitämään laatikon ajon aikana kiinni. Jos ei, niin toiselle laidalle on helppo lisätä toinen salpa.\nJännäksi meni koivuvanerin riittäminen. 14.4 neliötä ostettiin ja noin 20 x 40 senttinen pala jäi käyttämättä! Tietysti pieniä hukkapaloja lisäksi. Mutta tarkkana piti olla sahauksessa, että ei tule lopussa susikappaleita. Ei olisi ollut mukavaa lähteä hakemaan yhtä koko levyä enää lisää.\nNäistä vanhoista pöytälevyistä tehdään keulaan pullokotelon päälle kapea taso ja kotelon kyljestä lähtevä sänkyjen väliin varsinainen pöytä, kiinteästi asennettuna toisesta päästään yhden jalan varaan. Näistä jää vielä sopivasti materiaalia vessan tasolevyn tekoon.\nSänkyihin tulee 10 senttiset patjat. Päälliset päätettiin teettää "ammattilaisella".\nPonnahdussalvat vaikuttavat ihan kunnollisilta ja olivat helpot asentaa. Millin painalluksella ovet avautuvat ja jousi työntää oven raolleen. Magneetti pitää kiinni. Vetimiä ei tarvita ;D\nKirjoitti: Pate - 21.04.2021 kello on 21:40\nHiukan epäilen että jaksaako magneetti pitää ovet ja laatikot kiinni.\nKirjoitti: T-Cat - 21.04.2021 kello on 22:34\n10cm patjat tuntuu alimitoitetuilta ja puutumista aiheuttavilta, lisää paksuutta.\nKirjoitti: Erkki - 22.04.2021 kello on 06:00\nHienoa työtä olet Retroon tehnyt.\nSuosittelen jo tässä vaiheessa asentamaan toisen magneettilukitusmek anismin. Ei tarvitse olla suurikaan monttu tiessä, kun kaapin oviin tulee painetta ja sen myötä ovi saattaa retkahtaa auki. Pieni vaiva säästyä isommalta remontilta.\nKirjoitti: RautaRisto - 22.04.2021 kello on 09:21\nLainaus käyttäjältä: ***** Pate - 21.04.2021 kello on 21:40\nJoo, pieni epäilys oli itselläkin. Tilasin alunperin yhden ylimääräisen salvan ihan sitä varten, että voisin kokeilla johonkin kahta salpaa. Kommenttisi innoittamana laitoin juuri alimmaiseen vetolaatikkoon toisen salvan ja kyllähän sillä on huomattava vaikutus pitovoimaan ja samalla laatikon ulostyöntävään voimaan. Pitää tehdä lisätilaus ja asennella suosiolla kaikkiin oviin ja laatikoihin tuplasalvat.\nUskon, että vetolaatikot aukeavat herkemmin kuin ovet, johtuen niiden toimintaperiaattees ta.\nKirjoitti: RautaRisto - 23.04.2021 kello on 08:42\n"Tietä käyden tien on vanki- vapaa vain on umpihanki"\nKun itselle tekee, niin eipä ole juuri mitään pidäkkeitä omille ideoille ;D\nEilen siinä alettiin rouvan kanssa mallailemaan pöytäkansia, lähinnä pöydän korkeutta yritimme demonstroida. Laitoin välikaikaisen korkeussäädettävän tuen kahdesta levyn kappaleesta. Rouva siinä loihe lausumaan, että tuollainen leveä jalkahan olisi tukeva verrattuna jonkinlaiseen tavanomaiseen putkijalkaan, jollainen meilläkin oli alkuperäisissä suunnitelmissa. Siitä lähti ajatus välittömästi kehittymään ja niinpä päätettiin, että tehdäänkin yhdistetty pöydän jalka/ "lääkekaappi", jos ymmärrätte, mitä tarkoitan :D Muistan lapsuudestani, miten aikuiset ottivat "kuppia", jossa kahvin sekaan lirautettiin pöydän jalan juuresta vähän väkevämpää lääkkeeksi.\nNäin päästiin hyödyntämään vaunusta purettuja kaapin osia. Sirkkeli käyntiin ja osat ruuvarilla kasaan.\nNyt on valmiina maalausta ja asennusta varten monikäyttöinen ja tukeva "pöydän jalka". Uskallan veikata, että eipä taida toista tulla vastaan ihan hetkeen :laugh:\nPöydän ääressä tullaan viettämään paljon aikaa vaunussa ollessa, joten sopiva pöydän korkeus on tärkeä. Paras keino on hakea sopivaa korkeutta esim. tällä tavalla.\nTässä nopean inspiraation tuloksena syntynyt "pöydän jalka" mallia RautaRisto- saa kopioida ;D\nKirjoitti: RautaRisto - 24.04.2021 kello on 19:06\nTänään vaunu valjastettiin maalausverstaaksi ;\nVaunu on tällä haavaa paras paikka myös noille maalaushommille. Puhaltimella on kätevä nostaa lämpötila riittävän korkealle maalin kuivumiseen. Levyjen pinnat hioin ulkona kevyesti hiomakoneella. Ajattelin, että tarttuupahan Otex Akva mahdollisimman hyvin pintaan. Nyt maalatut pinnat kuivuu rauhassa ja huomenna päästään maalaamaan välimaali varsinaisella maalilla.\nKirjoitti: latushka83 - 24.04.2021 kello on 21:05\nLääkekaappiin sitten sellaset luonnonlääkkeet että lähtee vilu, nälkä ja näkö. ;D\nOn kyllä hitokseen siistiä jälkeä. Keittiökin jo fiksumman näköinen kuin meillä kotona.\nKirjoitti: Aakku - 24.04.2021 kello on 21:10\nVärimaailma on kyllä minun mieleen...\nMonesti uudet vaunut ja autot on sisustettu niin riemunkirjaviksi, että tekee jo pahaa sisään kurkatessakin.\nKirjoitti: Hesus - 25.04.2021 kello on 09:11\nLainaus käyttäjältä: ***** Aakku - 24.04.2021 kello on 21:10\ntai vaihtoehtoisesti kokovalkoisiksi kuin joku leikkaussali Thumbd\nHienoa jälkeä syntyy Thumb\nKirjoitti: RautaRisto - 26.04.2021 kello on 16:31\nPaljon kiitoksia kommenteista Thumb\nKyllä se vaan mukavalta tuntuu, kun saa kannustavaa ja kehuvaa palautetta. Tietysti nämä värisävyasiat ovat myös niin paljon makuasioita. Toinen tykkää äidistä, toinen tyttärestä ;D\nJa monta kertaa tuo värien valinta on itselläkin vähän tuurin kauppaa. Mutta kyllä me löydettiin omastakin mielestä vaunuun ihan mukava rauhallinen värimaailma.\nTänään aamupäivällä sain toisen kerroksen varsinaista kalustemaalia tasojen pintaan. Tällä maalityypillä on yllättävän pitkät kuivumisajat. Reilussa huoneen lämpötilassa eli noin 25 asteessa kestää kuivuminen läpikuivaksi 2-3 vuorokautta. Joten jätin rakennuslämmittimen päälle ja ajattelin antaa olla päällä ainakin ensi yön, kun pakkastakin on luvattu ensi yöksi muutama aste.\nMenin käymään vaunussa joskus neljän tunnin päästä vähän niinkuin haisteleen tunnelmaa.\nKun aukaisin vaunun oven, huomasin miten puhaltimesta sinkoili pieniä palavia kipinöitä ja yksi "vastuslanka" oli lähes valkohehkuinen kahdesta kohtaa. eli lähes sulamispisteessä. Jumalauta, että meni hermo huonoon kuntoon välittömästi. Ajattelin vain, kuinka lähellä saattoi olla koko vaunun syttyminen tuleen ja edelleen koko varastorakennus. Oltiin nimittäin autolla pari tunnin reissulla, jonka jälkeen kävelin vaunulle, ja hyvä oli, että menin.\nNo, joku varjelus saattoi olla asiassa mukana. Liekö "yläkerrasta" annettu vinkkiä alitajuntaan vaunussa käymisestä. Vaikken olekaan minkään sortin uskovainen, niin olen koettanut pitää jonkinlaisia yhteyksiä yläkertaan - välillä olen esittänyt mm. toiveita hyvistä kalailmoista, kun ollaan oltu reissuuun lähdössä :laugh:\nNo, nyt levyt on siirretty sisälle kuivumaan kaikessa rauhassa ja lämmitin pääsee vaihtoon. Onneksi löytyi ostokuitti, jossa puhaltimelle luvataan 24 kk vaihto-oikeus.\nLiekköhän muillekin sattunut puhaltimissa vastaavaa?\nOnneksi lämmitin oli jakkaran päällä irti lattiasta .\nEn ymmärrä, miten tuollainen on mahdollista. Kyllä nyt suhtautuminen näihin vehkeisiin muuttui. En varmasti jätä yöksi päälle, niinkuin olen tässä pitkin talvea tehnyt juuri näiden maalaushommien tai liimamassausten kanssa.\nKirjoitti: 99 - 26.04.2021 kello on 16:38\nTurvallisempi on tavallinen öljyripapatteri jonka viereen tavallinen tuuletin puhaltamaan patterin läpi ilmaa.\nKirjoitti: Aakku - 26.04.2021 kello on 19:02\nLainaus käyttäjältä: ***** RautaRisto - 26.04.2021 kello on 16:31\nOnneksi löytyi ostokuitti, jossa puhaltimelle luvataan 24 kk vaihto-oikeus.\nMinä en tuollaista samanmoista ottaisi vaihdossa...\nRahat käteen, tai toisenlainen lämmitin. Tuosta kärvähtäneestä voisi olla Tukeskin kiinnostunut.\nKirjoitti: tsahkali - 26.04.2021 kello on 19:35\nLainaus käyttäjältä: ***** Aakku - 26.04.2021 kello on 19:02\nNoinhan ne vastukset hajoo, jos on hajotakseen, esim kiukaissa.\nEi siis mitenkään ainutkertaista.\nKirjoitti: Aakku - 26.04.2021 kello on 19:41\nLainaus käyttäjältä: ***** tsahkali - 26.04.2021 kello on 19:35\nMinä kuitenkin haluaisin sellaiset vastukset, jotka eivät syty palamaan jo takuuaikana.\nToki tuossa kuvassa palaneissa vastuksissa lienee jotain pölyä tai maalia kertynyt pintaan. Olisiko siinä syy? Voi toki olla sitä palamisjätettäkin.\nKirjoitti: RautaRisto - 27.04.2021 kello on 15:34\nLainaus käyttäjältä: ***** Aakku - 26.04.2021 kello on 19:41\nVielä tuosta puhaltimesta. Kokeilin heti samantien kun otin puhaltimen vois verkosta meisselillä tuota karstaa. Mielestäni on sulaneen metallin karstaa. Uskon, että vastus meni vain huonouttaan. Jos olisi pöly tai maali aiheuttanut tuon, niin olisihan sitä noissa muissakin vastuksissa. No, enpä mene vannomaan. En ole päässyt vielä vaihtamaan.\nNiinhän siinä kävi, että en malttanut antaa olla noiden pöytälevyjen sisällä kuin yhden yön yli. Tänä aamuna piti lähteä suunnittelemaan niiden asennusta paikalleen. Ajattelin, että onpa noilla aikaa kuivaa ns. läpikuivaksi tuolla vaunussakin, vaikka vähän pidempään matalammassa lämpötilassa. Piti vielä varmistaa tuon Sikaflexin vaatimat lämpötilat. Sekin kuivaa, kunhan antaa aikaa vaan enemmän matalammassa lämpötilassa.\nKahdesta, olisiko jonkun Matkaajan tai Soliferin vanhasta pöytälevystä saatiin meille uudet tasot. Etuikkunan eteen kapea taso, joka peittää sopivasti kaasupullokotelon kannen ja varsinainen pöytälevy varustettuna hieman erilaisella jalalla kuin yleensä. Sopivasti vielä jäi materiaalia tehdä vessaankin uusi taso. On tosi palkitsevaa tehdä vanhoista, jo käytöstä poistetuista tavaroista. Samalla pääsee toteuttamaan omia mieltymyksiä ja ajatuksia, kuin ostaisi uutta vastaavaa. Ja vaikka ei mennäkkään hinta edellä, niin mukava on todeta, että vanhasta saa todella edullisesti. Tälle "pöytäpaketille" kaikkinensa tuli hintaa noin 60 e ja siinä on maalitkin jo mukana. ;D\nVärisävyissä jatkuu hillitty linja\nEi eiku pöytä tämän kaapin päällä ;D\nVessakin sai vähän uutta ilmettä.\nKirjoitti: RautaRisto - 30.04.2021 kello on 10:25\nEilen saatiin uudet patjat sänkyihin. Heti piti mallata, miltä tuntuu köllähtää uuden sängyn patjalle. Hyvältä tuntui ja hyvin mahtui, vaikka sängyn mitat ovat normaalia standardia pienemmät. Nyt on Retron yhdistetty oh/mh valmis, toki ikkunoihin pitää sitten jossain vaiheessa laittaa pimennys- ja sääskiverhot.\nNyt sitten on aluillaan sähkö- ja kaasutyöt.\nVanhat 12V kaapeloinnit säilyivät ehyinä, joten valaistuksen laittamisen uskoisin olevan aika helppo juttu. Lähinnä arveluttaa tuo vanha "sähkökeskus". Nyt vetoaisin foorumin ammattilaisiin. Katsokaa kuvia ja kommentoikaa. Voiko nuo kuvissa olevat systeemit jättää, pitääkö purkaa, miten kannattaisi tehdä?\nRiittääkö tuo yksi akku? Kuormitusta tulee: Valaistusta tulee noita kuvissa näkyviä LED- kiskoja kolme sarjaa. Jääkaappi ja vesipumppu. 220V:n haluan säilyttää, lähinnä siksi, että jossain korvessa voin syöttää aggregaatilla virtaa akulle tarpeen vaatiessa. Ja muutama rasia myös, koska kaapelointi on valmiina.\nSitten kysymyksiä kaasuasiantuntijoil le: Molemmissa, jääkaapissa ja liedessä on 8 mm putkinatsat kaasun syötölle. Olen ajatellut molempiin laittaa helmiliittimen, jonka saa putken päähän, ja jossa on letkukara taipuisalle letkulle. Lieden asennusohjeissa sallitaan taipuisa liittäminen, mutta jääkaapissa ei. Mutta onko kuitenkaan kaasuturvallisuuden vuoksi kielletty tai vaarallinen. Lämmittimessä on valmiina letkukara, johon aion myös liittää lyhyen kaasuletkun letkunkiristimillä.\nTarkoitus on tehdä kaasuasennukset itse ja koeponnistaa ammattilaisen toimesta, jolla on ko. luvat.\nJa vielä, mistä kannattaa hankkia kaasuasennuksessa tarvittavia komponentteja?\nKiitokset etukäteen kommenteista ja mahdollisista neuvoista ja Hyvää Vappua kaikille Karavaanareille Thumb\nTällaisia valaisimia laitan kolme sarjaa.\nKirjoitti: jamseil - 30.04.2021 kello on 13:32\nIhan käyttökelpoiseksi vaikuttaa 12v sähköt. Vähän kääntelet johtoja, ettei ole säikeitä poikki liitinriman kohdalta. 80AH akulla taitaa polttaa noita ledejä lähemmäs sata tuntia. Thumb\nJääkaapin ohjeessa varmaan oletuksena että tulee kiinteästi asennetuksi ja nuohous ulkoa luukusta. Silloin putkella asennus on ihan paikallaan. Jos ei ole seinässä luukkuja, niin kyllä se letkulla melkein laitettava. Sen kunto tulee tarkastettua nuohouksen yhteydessä. Letkulla se näissä vanhoissa luukuttomissa on.\nTäällä on hyvät valikoimat kaasuasennus tarvikkeille.\nKirjoitti: RautaRisto - 30.04.2021 kello on 13:55\nKiitos jamseil Thumb\nMeillä tosiaan on vain katossa poisto ja lattiasta tulee palamisilma, joten sen huollonkin kannalta on järkevä laittaa taipuisa letku. Tein kylläkin luukun vaatekaapin väliseinään, jonka kautta pääsisi purkamaan kiinteänkin liitoksen, mutta samalla laitan pitemmän taipuisan letkun, niin säästyn liitoksen purkamiselta.\nNoilla linkin liittimillähän onnistuu taipuisan letkun laittaminen kaikkiin kolmeen eli jääkaappiin, lieteen ja lämmittimeen.\nTuolta pitää tilata sitten kun on tarkemmat suunnitelmat, myös muut tarvittavat jatkoliittimet.\nKannattaiskohan nuo jakorimalta lähtevät johdot merkata, että hoksais sitten myöhemmin, että minne piuhat menee?\nJa pitäsköhän heti tuohon lähtöön laitella sulakkeita?\nAika kötösen näköinen on tuo "sähkökeskus", mutta ei kait se tietysti tarvitse kummoisempi olla, kun on kyseessä noin pieni ja yksinkertainen vaunu laitteineen. Pääasia tietysti on turvallisuus.\nKirjoitti: RautaRisto - 1.05.2021 kello on 13:17\nEn aio lähteä vaihtamaan vaunuun tulppaa. Joten nyt kysymys kuuluu. Onko mahdollista tehdä kaavion mukainen kytkentä ja mitä ylipäätänsä nuo merkinnät tarkoittavat? Saa vääntää rautalangasta ;D Vaunu on tosiaan vanha -87 Piccolo\nKirjoitti: kettunen - 1.05.2021 kello on 14:12\nKokemusta on jääkaapista 12v. Tein vanhaan Transitiin, ensinnäkin vaunun latauksen 7 napasen kakkosnastan kautta(laitoin paksut johdot)vaunuun ja releen ohjauksen D+ taakse. (hyvät kaaviot lötyy palstalta)\nVaunun jääkaapille laitoin releen siten,että ohjaus tuli vaunun parkkijohdosta.\nTästä on se etu ettei jääkaappi tyhjennä vaunun akkua, jos auto ei ole käynnissä.\nValmiiksi kylmä jk.pysyi kyllä kylmänä ajaessa.\nKuitenkin, jos jääkaapin liekki palaa kunnolla ajaessa on mielestäni melko turha laittaa 12v. koska jk. ei paljon kaasua kuluta ja kun pysähtyy pidemmäksi aikaa on kuitenkin vaihdettava kaasulle.\nKirjoitti: Yrjö - 1.05.2021 kello on 14:35\nMinä en viitsi muutella kaasu/12V., paitsi silloin kun kaasu renkkaa. Toistaiseksi kolmesti 12 V. aikana. Jos olisi automaattinen kaappi joka itse valitsee, estäisin 12 V. käytön, siksi kun haluan akkujen latautuvan mahdollisimman paljon ajon aikana, koska emme reissussa (3-14) vrk ole 230 V. verkossa.\nKirjoitti: Hesus - 1.05.2021 kello on 15:35\nKirjoitti: Ossi66 - 1.05.2021 kello on 18:31\nKirjoitti: latushka83 - 1.05.2021 kello on 22:40\nKirjoitti: RautaRisto - 10.05.2021 kello on 16:50\nVessaan tulee yksi LED-kisko omalla kytkimellään. Näillä valaistuksilla on tarkoitus pärjätä ;D\nKirjoitti: RautaRisto - 11.05.2021 kello on 08:44\nKirjoitti: mjo33400 - 11.05.2021 kello on 08:58\nKirjoitti: RautaRisto - 11.05.2021 kello on 10:09\nKiitos selkeästä neuvosta, nyt onnistuu Thumb\nKirjoitti: SI58 - 11.05.2021 kello on 14:21\nKirjoitti: tsahkali - 11.05.2021 kello on 21:18\nKirjoitti: Yrjö - 11.05.2021 kello on 21:56\nKirjoitti: Yrjö - 11.05.2021 kello on 21:59\nKirjoitti: Haapaniemen Paroni - 11.05.2021 kello on 22:07\n12V aivan turha jääkaapissa Thumb\nKirjoitti: Yrjö - 11.05.2021 kello on 22:18\nKirjoitti: Haapaniemen Paroni - 11.05.2021 kello on 22:24\nEn ole yhdessäkään vaunussa käyttänyt 12V ;) Ajon ja leiripaikalla vaan kaasu, kaikkein tehokain.Ja jääkaappi vie tosi vähän kaasua kuten tässä ketjussa tullut jo mainittua.\nKirjoitti: tsahkali - 11.05.2021 kello on 22:30\nKirjoitti: seppoko - 11.05.2021 kello on 22:44\nKirjoitti: Haapaniemen Paroni - 11.05.2021 kello on 22:45\nKirjoitti: retkeilijä - 12.05.2021 kello on 06:36\nKesällä 2020 Pohjois-Norjassa kaasu lakkasi toimimasta, eikä suutinta voinut puhdistaa koska aukko oli vaunun pohjassa. Olisi kelvannut 12 V virta. Nyt suutin on vaihdettu ja 12 V on tarpeeton ;D\nKirjoitti: RautaRisto - 12.05.2021 kello on 18:28\nTänään tapahtui "Hyviä asioita" ;D\nRetro sai tänään uudet sähköt. Nyt voi jo sanoa Saarikkoa lainaten, että "palaset alkavat loksahdella paikalleen". Vielä kun ensi viikolla saadaan kaasut kuntoon, niin vaunu alkaa olla pikku viilaamisia vaille valmiina ensimmäiselle reissulleen pohjoiseen. Toki onhan tässä vielä aikaa, antaa lumien ja jäiden sulaa rauhassa :laugh:\nKirjoitti: Ossi66 - 12.05.2021 kello on 18:39\nKirjoitti: RautaRisto - 12.05.2021 kello on 19:31\nKirjoitti: Lerssinen - 12.05.2021 kello on 22:16\nKirjoitti: RautaRisto - 16.05.2021 kello on 17:04\nPyhäpäivän ratoksi tuli värkättyä tuollaiset "köyhän miehen keittiön vesihuoltolaitteet" ;D\nKirjoitti: Erkki - 16.05.2021 kello on 17:34\nSaa sitten olla skarppina, jottei harmaavesitankki täyty liikaa ja ettei tule vesivahinkoa. Turvallisempi vaihtoehto olisi ollut lattian läpi putki ja kanisteri vaunun alla. ;)\nKirjoitti: Ossi66 - 16.05.2021 kello on 17:36\nKirjoitti: 0yxxy0 - 16.05.2021 kello on 22:35\nOngelma poistus jos kumpikin säiliö olisi saman kokoiset. Toinen tyhjä niin toinen täysi :-\_\nKirjoitti: svc - 17.05.2021 kello on 07:51\nKirjoitti: Yrjö - 17.05.2021 kello on 07:54\nKirjoitti: RautaRisto - 17.05.2021 kello on 20:05\nOtin hyvistä vinkeistä vaarin ;D\nAjattelin kuitenkin, että mitään sähköistä hälytysjärjestelmää en lähde tekemään. Päätin tehdä järjestelmän, joka pelaa "idioottivarmasti". Siihen tarvittiin muoviletkua, vanhasta puretusta altaasta poistoletkun liitin ja tyhjä puolen litran Koskenkorva pullo. Liitoksiin käytin Sikaflex 221 massaa. Nyt ei ole vaaraa, että tulisi vesivahinko, ainakaan säiliön ylivuotamisen takia ;D\nJa perjantainahan meillä on ensireissu sinne kaasuasennukselle- satoi tai paistoi ;D\nVanhasta kattoluukusta tuli kuin uusi ;D\nKirjoitti: RautaRisto - 18.05.2021 kello on 21:06\nSisähommat on nyt tehty siihen malliin, että tänään kaikki vaunun sisälle talven aikana tuodut työkalut ja kaikenlaiset romppeet saivat luvan lähteä ;D\nMutta kyllä nyt tuntuu siltä, että projekti on lähes 100% valmis, kunhan vielä perjantaina saadaan kaasut asennettua :D\nKyllä rouva tykkää uudesta keittiöstä. Mallaili jo tänään lusikkalaatikkoa paikalleen ;D\nTämä "looshi" on suunniteltu meille kahdelle- niinkuin tietysti koko vaunu ;D\nKirjoitti: Erkki - 19.05.2021 kello on 06:14\nHieno remontti viimeistelyä vaille valmis. Hyvää työtä olet tehnyt. Hyvää matkaa "neitsytmatkalle". Mielenkiinnolla jään odottamaan matkakertomuksiasi ja kokemuksia vaunusta noin yleensä reissunpäällä.\nMukavaa matkakesää koko perheelle. Thumb\nKirjoitti: RautaRisto - 20.05.2021 kello on 08:48\nTänäään Retro pääsee ensimmäiselle reissulleen remontin jälkeen. Remontti on ollut sen verran perusteellinen, että voitaneen puhua "neitsytmatkasta". Tätä sanontaahan käytetään tietääkseni useinmiten, kun matkaan lähtee uusi alus tmv. Myös aluksen vihkiminen ja nimen antaminen kuuluu tähän yhteyteen. Me jätämme nämä juhlallisuudet väliin- mennään matalalla profiililla ;D Työnimenä olemme kutsuneet vaunua Retroksi, joka saa olla myös vaunun nimenä jatkossakin.\nTuleva yö tullaan nukkumaan Retron uusissa sängyissä. Toivotaan, ettei tulisi kovin kolea yö, koska saamme kaasulämmityksen käyttöön vasta huomenna kaasuasennusten jälkeen.\nKirjoitti: Haapaniemen Paroni - 20.05.2021 kello on 14:55\nOnnea Uudelle Thumb Ja oli mukava seurata koko remppa.\nKirjoitti: RautaRisto - 23.05.2021 kello on 10:10\nRaporttia "Neitsytmatkalta"/ kaasuasennuksesta\nMeillä oli sovittuna asennusaika perjantaille klo 9.00. Arvelut koleasta yöstä Kärkkäisen parkkipaikalla toteutuivat. Muuten tarkeni hyvin, ainoastaan kaljua ja nokan päätä hieman paleli. Sängyt todettiin hyviksi. Pienissä tiloissa tuollaiset erilliset sängyt ovat hyvät. Toinen nukkuja ei häiriinny, vaikka välillä kaveri kääntää kylkeä. Vesisade alkoi illansuussa ja sitä jatkui pari vuorokautta- tauotta! Samalla reissulla tuli testattua myös vaunun vedenpitävyys. Ainakaan sisäpuolelle ei ilmestynyt vuotojälkiä ja toivoa sopii, että sisäpuoliset näkymättömissä olevat rakenteetkaan eivät olisi saaneet kosteutta.\nSitten tärkein asia tällä reissulla eli kaasuputkiston osittainen uudelleen rakentaminen ja laitteiden asennus ja koeponnistus.\nOnhan näin, kun itse on tehdä "väkeltänyt " kaiken mahdollisimman hyvin ja huolellisesti, niin tällainen vieraan asentajan "kajoaminen" poraamalla reikiä, ruuvaamalla ruuveja sinne tänne ym. saattaa aiheuttaa etukäteen pientä pelkoa ja epäilyjä.\nVarsinkin kun on ensimmäinen kokemus työtä tekevän liikkeen kanssa. Nimimerkillä: kokemusta on monenlaisista kokemuksista, eikä kaikki suinkaan aina niin positiivisia.\nHyvin usein palautetta annetaan niistä huonoista kokemuksista ja hyvät asiakaskokemukset kuitataan tyyliin: oli ihan ok.\nTämä kyseessä oleva kokemus ylitti kaikki odotuksemme positiivisessa mielessä. Annoimme tietysti heti paikan päällä kiittävät palautteet, mutta harkitsin, että tästä kokemuksestamme on syytä kertoa kaikille foorumin jäsenille.\nLuonnollinen suunta hakea tällaiselle työlle tekijöitä oli Oulun alue. Haku ei tuottanut tulosta. Ei mahdollisesta toteutusaikataulust a, puhumattakaan minkäälaisesta alustavasta hinta-arviosta. Tulin siihen johtopäätökseen, että Oulun alueella olisi luvat omaavalle tekijälle asiakaskuntaa.\nSattumalta, jostain internetin syövereistä pomppasi silmiini Kalajokilaakson Sanomien juttu Vieskan Caravanhuollosta.\nJotenkin kolahti tuo jutussa kerrottu tarina miehestä, joka päättää rohkeasti perustaa oman huoltoyrityksen ns. aivan alusta, aloittamalla huoltohallin rakentamisella. Toki takana on pitkä kokemus alalta työntekijänä.\nKävin vielä yrityksen kotisivuilla tutustumassa tarkemmin yritykseen.\nSitten vielä silmiini sattui kehuvia palautteita täältä foorumin kirjoittajilta. Vaikka matka Ylivieskaan on tuplaten pitempi kuin Ouluun, niin sillähän ei ole mitään merkitystä tällaisessa asiassa.\nNiinpä laitoin s-postia ja kyselyä ko. työstä samoine spekseineen kuin aiemmin Ouluun. Vastaus tuli alustavan kustannusarvion kera parin tunnin päästä. Vastasin hyväksyväni kustannusarvion ja kysyin toteutusaikataulua. Vastaus tuli hetken päästä ja sovittiin päivämäärä ja kellon aika. Tällainen asioiden hoitaminen antaa minulle luotettavan ja osaavan kuvan toiminnasta.\nOllaan sovitusti liikkeen pihassa. Peruutan vaunun halliin. Homma alkaa sovitusti juuri sovittuun aikaan. Vaunu nosturilla ylös ja työ alkaa alustan tarkastelulla. Käydään yhdessä läpi meidän ajatukset ja toiveet. Sovitaan asennuksen päälinjoista. Työ alkaa putkiston rakentamisella hyödyntäen osittain jo olevaa putkistoa. Myös aiemmin purkamiani putkia pyritään käyttämään hyväksi. Jakotukin paikka suunnitellaan työn edetessä mahdollisen optimaaliseen paikkaan ajatellen eri suunnista tulevia putkia. Seuraavana lieden, jääkaapin ja lämmittimen kytkeminen järjestelmään. Koko asennuksen ajan kaikki tarvittavat työkalut ja tarvikkeet olivat ns. käden ulottuvilla. Myös rikkaimuri oli käden ulottuvilla ja saman tien kun syntyi porauspuruja ne imuroitiin pois!\nTyö eteni taukoja pitämättä ja lopulta huipentui koeponnistukseen ja tarran kiinnittämiseen kaasupullokotelon kanteen.\nMiltään osiltaan työtä ei olisi voinut tehdä paremmin Thumb\nTästä se alkaa. Kuvassa (luvan kanssa) yrittäjä Pasi Isokoski\nJakotukki asennettiin vaatekaapin välikannen alle. Suositus on, että jakotukki pitäisi olla paikassa, johon päästään käsiksi mahdollisimman hyvin. Harkittiin, että jakotukille pääsee kannen nostamalla helposti ja näin sijoittamalla jakotukki välitilaan, saatiin putket paremmin soviteltua.\nKoeponnistus viisinkertaisella paineella käyttöpaineeseen verrattuna.\nKäyttöturvallisuude n takeena, ainakin kaasulaitteiden osalta kertova koeponnistustarra\nJa mikä parasta, sopiva lahja sopii ja tekee aina mielen iloiseksi Thumb\nNäitähän kannattaa lähteä hakemaan kauempaakin ;D\nKiitos Teille kaikille tähän asti "mukana olleille". Paljon olette antaneet remontin varrella hyviä ja arvokkaita vinkkejä ja neuvoja ja tietysti kannustavaa palautetta. Olen oikeasti ottanut niistä monista vaarin ja muuttanut suunnitelmia ja tehnyt esittämällänne tavalla.\nJossain vaiheessa jatketaan, kunhan tulee jotain järkevää...\nKai sitä pitää jotain raporttia laittaa sitten sieltä kalareissultakin, mitä varten tämä koko Retron remontti on tehty ;D\nKirjoitti: Erkki - 23.05.2021 kello on 11:01\nHienoa kuulla, että kaasulaitteiston osalta kaikki meni kuin Strömsöössä. Tästä on hyvä jatkaa kohti uusia seikkailuja. Kireitä siimoja tuleville kalastusmatkoille. Thumb\nKirjoitti: kimi - 23.05.2021 kello on 11:14\nKirjoitti: K.E.V - 23.05.2021 kello on 11:39\nKirjoitti: hartsakoski - 23.05.2021 kello on 16:37\nLoppu hyvin kaikki hyvin Thumb. Oli todella kiva ja mielenkiintoinen projekti seurata, kerronta oli selkeää. Siistiä työtä.\nKirjoitti: latushka83 - 31.05.2021 kello on 01:40\nVoinee sanoa että kyllä nyt kelpaa ja uskaltaa reissata kun tietää että vaunu on kunnossa. Thumb Ei muutakuin turvallisia (k)ilometrejä!\nKirjoitti: Yrjö - 25.06.2021 kello on 20:44\nKalajuttuja tai muita matkan varrelta kaivataan? Thumb\nKirjoitti: RautaRisto - 8.07.2021 kello on 21:26\nKesäinen tervehdys kaikille, toivottavasti olette nauttineet kauniista kesästä kukin tavallanne Thumb\nMielellään lukisin Teiltä vinkkejä luotettavista ja meikäläisen käyttöön sopivista generaattoreista retkille mukaan varavirtaa antamaan :)\nKirjoitti: mike - 8.07.2021 kello on 22:28\nKirjoitti: Yrjö - 9.07.2021 kello on 08:07\nKirjoitti: RautaRisto - 11.07.2021 kello on 08:15\nKyllä tosiaankin. Sitähän voisi käyttää lämmityksen aikana tehostamaan lämmön liikkumista laajemmalle alueelle vaunussa. Ja puhallin vois olla päällä myös silloin, kun halutaan viilennystä vaunuun. Luulisi parantavan ilmanvaihtoa, kun kattoluukku on samalla aikaa auki tai ikkuna Thumb